text: συνέχισαν τις ρί¬ψεις αλεξιπτωτιστών. Ετσι οι Ελληνες στρατιώτες, τέσσερα περίπου χιλιόμετρα πριν από το Κιόνελι, ε¬ξολόθρευσαν με εφ' όπλου λόγχη δεκάδες αλεξιπτω¬τιστές, οι οποίοι είχαν την ατυχία να καταπέσουν α¬νάμεσα τους. Στην επίθεση συμμετείχε ο ανθυπολο¬χαγός Αντώνης Αργυρίου, ο οποίος έδωσε την παρα¬κάτω μαρτυρία: «Κάναμε επίθεση κατά μέτωπο, με εφ' όπλου λόγχη. Ο ηρωικός και αείμνηστος λοχαγός μου διέταξε έφοδο. Τον ακολουθήσαμε με αναρ¬τημένες επί των όπλων τις λόγχες και με το εμβατή¬ριο στα χείλη. Οι Τούρκοι αλεξιπτωτιστές, τρομαγμένοι, ετράπησαν σε φυγή. Τότε ακριβώς ο Λοχαγός μας δέχθηκε εχθρική σφαίρα και έπεσε βαρύτατα τραυματισμένος. ́Εσπευσα να τον βοηθήσω, αλλά ε¬κείνος με διέταξε: "να συνεχιστεί η προέλαση κύριε ανθυπολοχαγέ. Να συνεχιστεί η προέλαση!" Και με όση δύναμη του απέμεινε, αναφώνησε: "ζήτω η Ελ¬λάς. Και εξέπνευσε"... Στο πρώτο χιλιόμετρο πριν από το Κιόνελι, η προ¬έλαση άρχισε να επιβραδύνεται, ώσπου ανακόπηκε τελείως, εξαιτίας της εκδήλωσης πυρκαγιάς, η οποία λόγω της κατεύθυνσης του ανέμου κινήθηκε προς τις ελληνικές δυνάμεις. Κατά μία εκδοχή, οι αμυνόμενοι έθεσαν πυρ στα σπαρτά και τις καλαμιές, ώστε να ανακόψουν τη θυελλώδη ελληνική επίθεση. Κατ' άλ¬λη άποψη, η πυρκαγιά οφειλόταν στα πυρά του πυρο¬βολικού της Εθνικής Φρουράς, ενώ προς ανάσχεση της επίθεσης επενέβη και η Τουρκική Αεροπορία με εμπρηστικές βόμβες ναπάλμ, οι οποίες επίσης ενδέ¬χεται να συνέβαλαν. Παράλληλα, οι Τούρκοι προέβη¬σαν σε εκτενή χρήση όλμων μεγάλου διαμετρήματος, από απόσταση ασφαλείας, καλυπτόμενοι στους λό¬φους γύρω από το Κιόνελι. Μπροστά από το χωριό υ¬πήρχαν δύο αντιαρματικές τάφροι και σειρές πολυβο¬λείων, τα οποία έπεσαν το ένα μετά το άλλο στα χέρια των ανδρών της ΕΛΔΥΚ, η οποία μετά την προσωρινή καθήλωση της λόγω της πυρκαγιάς, εξαπέλυσε νέα ε¬πίθεση. Αυτή τη φορά, τα εναπομείναντα άρματα μά¬χης δεν ακολούθησαν, κωλυόμενα από τις τάφρους. Ο ταξίαρχος Γεώργιος Σέργης μετέφερε μία άλλη ε¬ξήγηση: ότι διατάχθηκε σύμπτυξη των αρμάτων, διότι δεν λειτούργησαν οι ασύρματοι τους. Χωρίς την κά¬λυψη των αρμάτων, οι ́Ελληνες στρατιώτες διάβηκαν την πρώτη αντιαρματική τάφρο, ενώ οι τολμηρότεροι εισήλθαν στα πρώτα σπίτια του Κιόνελι, όπου οι μά¬χες γίνονταν πλέον σώμα με σώμα. Στα καταληφθέντα πολυβολεία βρέθηκαν και συνελήφθησαν Τούρκοι στρατιώτες, οι οποίοι είχαν δεθεί από τους αξιωματικούς τους για να μην υποχωρήσουν.Η επίθεση της ΕΛΔΥΚ δεν υποβοηθήθηκε (δευτερεύουσα ενέργεια αντιπερισπασμού, ότι προβλεπόταν από τα σχέδια. Προσβολή του θύλακα από την κατεύθυνση του Δίκωμου με δύναμη ενός τάγματος δεν πραγματοποιήθηκε, ώστε να κατατμηθούν οι δυνάμεις του εχθρού σε διμέτωπο αγώνα Εάν οι Τούρκοι δέχονταν επίθεση και από τον Βορά η επιχείρηση πιθανόν να εξελισσόταν καλύτερα. Λίγο μετά τις 12.00, εκδόθηκε πολεμικό αναινωθέν, το οποίο ανέφερε: «Ανακοινούται ότι αι Ελληνικαί Ενοπλαι Δυνάμεις διέσπασαν την αμυντική γραμμήν του τουρκοκυπριακού θύλακα Λευκωσία - Κιόνελι. Ο τουρκικός τομεύς Λευκωσίας έχει αποκλεισθεί». Η εξέλιξη, όμως, υπήρξε αρνητική. Παρότι οι επιτιθέμενοι προωθήθηκαν ως το κέντρο του θύλακα, διατάχθηκε εν συνεχεία οπισθοχώρηση στους χώρους εξόρμησης. Οι δυνάμεις που διέσπασαν θέσεις των Τούρκων φθάνοντας ως το Κιόνελι, ήταν ολιγάριθμες και ανεπαρκείς. Αποτέλεσε σφάλμα η μη διάθεση όλων των αρμάτων Τ-34, τα οποία βρίσκο¬νταν στην ευρύτερη περιοχή Λευκωσίας, ενώ, όπως προαναφέρθηκε, δεν εκδηλώθηκε παράλληλη επίθε¬ση από το βόρειο μέρος του θύλακα. ́Οσον αφορά το θέμα


text:
των απωλειών, οι εκτιμή¬σεις κινήθηκαν σε ευρύ φάσμα, αφού άλλοι υποστή¬ριξαν ότι ήταν ολιγάριθμες (ταξίαρχος Γ Σέργης) και άλλοι έκαναν λόγο για «μεγάλες απώλειες» (Σπ. Παπαγεωργίου). Αρκετά άρματα μάχης Τ-34 ακινητοποι¬ήθηκαν και ένα από αυτά εγκαταλείφθηκε στα χέρια των Τούρκων. Ο στρατηγικής σημασίας θύλακας πα¬ρέμεινε υπό τον έλεγχο τους και, το χειρότερο, συνε¬χίστηκε αδιάλειπτα η ενίσχυση του από αέρος με ει¬δικές δυνάμεις.Σφοδρή ανταλλαγή πυρός ξέσπασε από το πρωί εντός της παλαιάς πόλης της Λευκωσίας, κατά μήκος της διαχωριστικής γραμμής, ενώ συνεχίστηκαν οι αε¬ροπορικές προσβολές, οι οποίες ως το Βράδυ ανήλ¬θαν στις 190. Λόγω των συνεχών αεροπορικών επιθέ¬σεων, το ΓΕΕΦ εγκατέλειψε την έδρα του και μετα¬στάθμευσε στο υπόγειο στρατηγείο του στο χωριό Μαλούντα, σε απόσταση 18 χιλιομέτρων από τη Λευκωσία, προς την κατεύθυνση της οροσειράς του Τροόδους. Επρόκειτο περί ενός παλαιού ανθρακωρυχεί¬ου, το οποίο η βρετανική αποικιοκρατική διοίκηση μετέτρεψε σε στρατηγείο το 1942. Οι εσωτερικοί του χώροι αναπτύσσονταν σε μήκος 70 μέτρων, παρέχο¬ντας επαρκή αντιαεροπορική προστασία. Εν τω μετα¬ξύ, η επιστράτευση προχωρούσε, έστω και με δυσχέ¬ρειες. Πολλοί προσήλθαν όχι στις προβλεπόμενες, αλλά στις πλησιέστερες μονάδες, λόγω των συνεχών βομβαρδισμών. Κάποιοι πολίτες φιλομακαριακώνι φρονημάτων απέφυγαν να καταταγούν, φοβούμενοι ότι, τώρα που ηγούντο οι ενωτικοί, θα εφαρμόζονταν αντίποινα εις βάρος τους.
 ΟΙ ΜΑΧΕΣ ΤΩΝ ΘΥΛΑΚΩΝΑπό το πρωί της 20ής Ιουλίου σημειώθηκαν συ¬γκρούσεις σε όλους σχεδόν τους τουρκοκυπριακούς θύλακες. Ακόμη και στα μικρότερα τουρκοκυπριακά χωριά υπήρχε δύναμη κατοίκων τουλάχιστον διμοι¬ρίας, ενώ οι συνοικίες των μεγάλων πόλεων διέθεταν πλήρη τάγματα. Ετσι οι ελληνικές δυνάμεις είχαν να αντιμετωπίσουν όχι μόνο το προγεφύρωμα στο Πεντεμίλι Κυρήνειας και τον κεντρικό θύλακα βόρεια της Λευκωσίας, αλλά και τους ανά την Κύπρο διά¬σπαρτους και περίκλειστους θύλακες. Η εκπόρθηση τους απορρόφησε σημαντικές δυνάμεις, οι οποίες σε άλλη περίπτωση θα ήταν δυνατό να διατεθούν προς κατάληψη της περιοχής Λευκωσίας - Κιόνελι και εξάλειψη του προγεφυρώματος. Εντός της Λεμεσού υπήρχε η τουρκοκυπριακή συνοικία, η οποία ξεκινούσε από το μεσαιωνικό κά¬στρο της πόλης και εκτεινόταν προς τον Αγιο Αντώ¬νιο και δυτικότερα. Νωρίς το πρωί, με την εκδήλωση της τουρκικής εισβολής, οι ενωτικοί της Λεμεσού συγκεντρώθηκαν και σχημάτισαν το 203 Τάγμα Εφε¬δρείας. Επρόκειτο περί 450 ανδρών, οι οποίοι στην πλειοψηφία τους ήταν στελέχη της ΕΟΚΑ Β', ενώ τις τάξεις αυτού του τάγματος εθελοντών πύκνωσαν α¬κόμη και μαθητές των γυμνασίων της πόλης. Την επί¬θεση θα υποστήριζε και το 216 Τάγμα Πεζικού της Ε¬θνικής Φρουράς, ενώ εντός της συνοικίας τους οι Τουρκοκύπριοι παρέταξαν 950-1.000 ενόπλους. Η ε¬πιχείρηση ξεκίνησε γύρω στις 10.45, όταν το τάγμα ε¬θελοντών επιτέθηκε από δυτικά και αυτό της Εθνι¬κής Φρουράς από βόρεια. Τα ελληνοκυπριακά τμήμα¬τα προωθήθηκαν γοργά, υπό καταιγιστικό πυρ και οι συγκρούσεις εξελίχθηκαν σε σκληρές οδομαχίες. Τα πολυβολεία εκπορθήθηκαν με τη χρήση χειροβομβί¬δων και ΠΑΟ των 106 χιλ , ενώ οι αμυνόμενοι αντέταξαν πολύωρη και σθεναρή άμυνα στον χώρο του τουρκικού γυμνασίου βάλλοντας με πολυβόλα και με όλμους. Προσπάθεια εισόδου 15 αν¬δρών στη δυτική πλευρά του περιβόλου του γυμνα¬σίου αποκρούσθηκε από τους αμυνόμενους, ενώ ταυτόχρονα εκδηλώθηκε επίθεση και από ανατολικά με επικεφαλής τον έφεδρο ανθυπολοχαγό Πανικό Πουργουρίδη, καθοδηγούσε την ομάδα του, ο ίδιος δε έφερε τιμη¬τικά το ΑΚ47 του στρατηγού Γεωργίου Γρίβα -

type: other


text:
Διγενή. Κατά την προώθηση του όμως, δέχθηκε καταιγισμό πυρών από πολυβόλο και εξέπνευσε.Σταδιακά παρατηρήθηκε εξασθένηση της τουρ¬κοκυπριακής άμυνας και νωρίς το βράδυ διαφάνηκε ότι οι αμυνόμενοι θα παραδίδονταν. Η επιχείρηση έ¬ληξε στις 06.00 το πρωί της επομένης, όταν ο αγωνι¬στής και μέλος της ΕΟΚΑ Β' Λάκης Παπασταύρου υπέστειλε την ημισέληνο από το αρχηγείο των Τουρ¬κοκύπριων, οι οποίοι παραδόθηκαν μαζικά. Οι απώλειες τους υπήρξαν μεγάλες, ενώ βαρύς ήταν και ο φόρος αίματος για την ελληνική πλευρά. ́Επεσαν πέ¬ντε έφεδροι ανθυπολοχαγοί και τουλάχιστον διπλά¬σιοι αγωνιστές και οπλίτες. Ξεχωριστή αναφορά αξί¬ζει να γίνει στους ηρωικούς μαθητές των γυμνασίων της Λεμεσού, οι οποίοι ενίσχυσαν εθελοντικά τα μα¬χόμενα τμήματα. Τουλάχιστον τρεις από αυτούς βρήκαν τον θάνατο από τουρκικά πυρά: ο Μιχάλης Η¬ρακλέους, ο Θεόδωρος Ελευθερίου και ο Ροδίων Ρή¬γας. Ο τελευταίος, 17 μόλις ετών, συμμετείχε σε κα¬τάληψη τουρκικού φυλακίου, όπου κυμάτιζε η ημισέ¬ληνος. Ο νεαρός Κύπριος αναρριχήθηκε στον ιστό, πλήρης ενθουσιασμού, για να υποστείλει τη σημαία, όταν μια βολίδα τον έπληξε στον κρόταφο. Στις γραμμές των Τουρκοκυπρίων, επίσης, πολέμησαν πολλοί έφηβοι και μάλιστα με αξιοθαύμαστη ευψυχία. ́Ενας από αυτούς, 14 μόνο ετών, φόνευσε το στέ¬λεχος της ΕΟΚΑ Β' Νικόλαο Πολυκάρπου. Ετσι, στο ξεκίνημα της δεύτερης μέρας της εισβολής, στη Λε¬μεσό έπαυσε κάθε τουρκική αντίσταση. Ισχυρή ήταν και η αμυντική οργάνωση των Τουρ¬κοκυπρίων στην Αμμόχωστο, με κέντρο τους την πα¬λαιά πόλη. Οι ένοπλοι αγωνιστές τους ανέρχονταν σε 1.500 άνδρες. Η επίθεση ξεκίνησε στις 08.00, με δια θέσιμες δυνάμεις τρία τάγματα πεζικού, δύναμη πυ¬ροβολικού και τρία άρματα Τ-34. Πρώτος στόχος ή¬ταν το τουρκοκυπριακό γυμνάσιο, όπου πρώτοι ει¬σχώρησαν πέντε Ελληνοκύπριοι. Στις 10.00 και κατό¬πιν γενικής επίθεσης ενός τάγματος επιστράτων, το γυμνάσιο καταλήφθηκε, με μία μεγάλη απώλεια: φο¬νεύθηκε ο Ελλαδίτης ταγματάρχης Ανδρέας Μουζάκης, ο οποίος υπηρετούσε στο Επιτελείο της Ανωτέ¬ρας Τακτικής Διοικήσεως Αμμοχώστου. Η τουρκοκυ¬πριακή συνοικία άντεξε, όμως, παρά τις απώλειες δε¬κάδων ανδρών και τις επιθέσεις της Εθνικής Φρου¬ράς, οι οποίες υποστηρίχθηκαν από πυρά πυροβολι¬κού. Τη νύκτα της 20ής προς 21η Ιουλίου, οι Τουρκο¬κύπριοι εγκατέλειψαν τα σημεία άμυνας εκτός των μεσαιωνικών τειχών και οχυρώθηκαν στην παλαιά πόλη υπό την πίεση της Εθνικής Φρουράς. Οι αμυνό¬μενοι, ευρισκόμενοι σε δεινή θέση, ζήτησαν επανει¬λημμένα κατάπαυση πυρός. Η επέμβαση της Τουρκι¬κής Αεροπορίας τους έσωσε από την παράδοση.
 Post subject: Re: Η ΜΑΧΗ ΤΗΣ ΚΥΠΡΟΥPosted: 21 Mar 2010, 00:19 Forum Legend
 Το ξημέρωμα της Κυριακής 21 Ιουλίου, τα εχθρικά αερο¬σκάφη ξεκίνησαν μαζικό βομβαρδισμό της πόλης, χωρίς να εξαιρέσουν έστω τον άμαχο πληθυσμό. Υ¬πήρξαν δεκάδες θύματα. Καταστράφηκαν πολυκα¬τοικίες και δημόσια κτίρια, όπως το Δικαστικό Μέγα¬ρο Αμμοχώστου, το Αρχηγείο της Αστυνομίας, το Δη¬μαρχείο, ακόμα και το Νοσοκομείο. Εκεί φονεύθηκε, από πυρά ή ρουκέτα τουρκικού αεροσκάφους, ο α¬ντισυνταγματάρχης (ΠΒ) Μανώλης Χατζηδάκης με δύο αξιωματικούς του. Οι βομβαρδισμοί συνεχίστη¬καν αδιάκοποι. Ετσι, η Διοίκηση περιορίστηκε απλώς στη διατήρηση επαφής με τους αμυνόμενους Τουρ¬κοκυπρίους. Ευνοϊκά εξελίχθηκαν οι επιχειρήσεις κατά των Τουρκοκύπριων της Λάρνακας. Οι τελευταί¬οι παρέτασσαν εκεί 450 περίπου ενόπλους υπό τη δι¬οίκηση Τούρκων αξιωματικών. Εναντίον τους επιτέ¬θηκαν δύο τάγματα, ένα τακτικό και ένα επιστράτων. Στην πόλη υπήρχαν δύο τουρκοκυπριακές συνοικίες, οι οποίες δεν επικοινωνούσαν μεταξύ τους. Η μεγα¬λύτερη ήταν στο νοτιοδυτικό μέρος της πόλης, προς την κατεύθυνση της Αλυκής.


text: Η γεωγραφική διαίρεση των Τουρκοκυπρίων μαχητών ευνόησε τους άνδρες της Εθνικής Φρουράς, οι οποίοι την επόμενη μέρα πέτυχαν την εκπόρθηση των θυλάκων και την παρά¬δοση των αντιπάλων μεταξύ των οποίων και ο διοικη¬τής τους, ο οποίος ήταν Τούρκος αντισυνταγματάρ¬χης. Στην πόλη της Πάφου οι Τουρκοκύπριοι οχυρώ¬θηκαν στη συνοικία τους, η οποία έφερε το όνομα Μούτταλος, βρισκόταν δε σε απόσταση δύο χιλιομέ¬τρων από το λιμάνι. Διέθεταν 600 -700 αγωνιστές υπό τη διοίκηση Τουρκοκυπρίου συνταγματάρχη. Στην ευρύτερη περιοχή της επαρχίας της Πάφου υπήρχαν πάρα πολλά τουρκοκυπριακά χωριά, τα οποία διέθε¬ταν το καθένα τη δική του μικρή δύναμη ενόπλων. Η Εθνική Φρουρά διέθετε στην Πάφο μόνο ένα τάγμα, το 356, το οποίο επιτέθηκε κατά του Μούτταλου, λί¬γο πριν από το μεσημέρι του Σαββάτου της 20ής Ιου¬λίου. Η κίνηση των ανδρών του τάγματος υπήρξε τα¬χεία, οι δε αμυνόμενοι ήλπιζαν στην Τουρκική Αεροπορία, η οποία πράγματι επενέβη μία ώρα μετά. ́Ετσι ανακόπηκε προσωρινά η προώθηση στη συνοικία των Τουρκοκυπρίων, οι οποίοι, σύμφωνα με μαρτυρίες Ελληνοκυπρίων μαχητών, δεν στερούντο μαχητικής ικανότητας. Η τακτική κατάσταση μεταβλήθηκε, όταν επενέ¬βη το αρματαγωγό «Λέσβος», το μόνο πλοίο του Πο¬λεμικού Ναυτικού της Ελλάδας το οποίο βρέθηκε στην Κύπρο την περίοδο εκείνη. Το «Λέσβος» ξεκί¬νησε το ταξίδι του από το Λουτράκι της Κορινθίας στις 13 Ιουλίου, μεταφέροντας 500 άνδρες της ΕΛΔΥΚ, οι οποίοι θα αντικαθιστούσαν παλαιότερους συ¬ναδέλφους τους. Την παραμονή της εισβολής αποβί¬βασε τους στρατιώτες στο λιμάνι της Αμμοχώστουκαι επιβιβάσθηκαν αυτοί που επαναπατρίζονταν. Το δραματικό πρωινό της εκδήλωσης της εισβολής, το «Λέσβος» είχε ξεκινήσει το ταξίδι της επιστροφής, πλέοντος νότια της Λεμεσού. Κατόπιν εντολής του ΑΕΔ, προσέγγισε την Πάφο και αγκυροβόλησε, απο¬βίβασε δε με τα πλοιάρια που διέθετε τους άνδρες της ΕΛΔΥΚ, οι οποίοι φυσικά κρίθηκαν αναγκαίοι για την άμυνα της Κύπρου. Αφηγείται ένας από αυτούς, ο έφεδρος λοχίας Διονύσιος Πλέσσας: «Το σούρουπο της 19ης Ιουλίου, ήρθε στην Αμμόχωστο το αρματα¬γωγό και έγινε η αλλαγή της ΕΛΔΥΚ... Κατά τη διάρ¬κεια της νύκτας, υποτίθεται πως ταξιδεύαμε προς την Ελλάδα. Το ξημέρωμα, όταν ακούσαμε από τα ρα¬διόφωνα ότι χτυπήθηκε η Κύπρος και η ΕΛΔΥΚ και γνωρίζοντας ότι οι νέοι ήταν άπειροι, θελήσαμε να γυρίσουμε πίσω. Ο επικεφαλής αξιωματικός μας, α¬ντισυνταγματάρχης Σταυρουλόπουλος, μας ζήτησε όταν αποβιβαστούμε στην Πάφο, για το ηθικό των Κυπρίων να τους πούμε ότι είμαστε ελληνικός στρατός, που δήθεν ήρθε από την Ελλάδα. Πράγματι, κά¬ναμε μία θεαματική απόβαση με σχοινιά και ΑΒΑΚ, ενώ το αρματαγωγό χτύπησε τον μιναρέ του τζαμιού στον τουρκοκυπριακό θύλακα».Ο κυβερνήτης του «Λέσβος», πλωτάρχης Ελευ¬θέριος Χανδρινός, με καθοδήγηση αξιωματικού από την ακτή διέταξε προσβολή της τουρκοκυπριακής συνοικίας. Τα φονικά πυρά από τα Μπόφορς των 40 χιλ του ελληνικού αρματαγωγού δημιούργησαν ρήγματα στην τουρκοκυπριακή άμυνα, ενώ συνεχίστηκε και η επίθεση από ξηράς, η οποία είχε διακοπεί το μεσημέ¬ρι. Οι αμυνόμενοι άρχισαν να παραδίνονται και εντός του Σαββάτου 20 Ιουλίου κάθε αντίσταση έληξε. ́Οσο για το «Λέσβος», απέπλευσε αμέσως με πορεία νό¬τια, ώστε να απομακρυνθεί το ταχύτερο από την ακτίνα δράσης των τουρκικών αεροσκαφών. Στον ε¬κτεταμένο θύλακα Τζαούς, τον οποίον υπερασπίζο¬νταν 1.000 περίπου Τουρκοκύπριοι, επιτέθηκε το 398 Τάγμα Πεζικού και τμήμα του 241. Η προώθηση τους όμως, ανακόπηκε στην είσοδο του


text:
χωριού Τζαούς, ό¬που βρίσκονταν το στρατόπεδο και η διοίκηση των Τουρκοκυπρίων.Στη βορειοδυτική Κύπρο ξέσπασαν σφοδρές συ¬γκρούσεις στον θύλακα Λεύκας και γύρω από αυτόν. Οι Τουρκοκύπριοι αντιπαρέταξαν σθεναρή άμυνα χρησιμοποιώντας και όλμους, οι οποίοι προκάλεσαν απώλειες στα επιτιθέμενα τμήματα της Εθνικής Φρουράς.Στο γειτονικό τουρκοκυπριακό χωριό Καζιβερά, ανάμεσα στη Μόρφου και τη Λεύκα, επιτέθηκε τάγμα επιστράτων υπό τη διοίκηση του αντισυνταγματάρχη Χρήστου Φώτη. Ο αξιωματικός αυτός δεν κατεύθυνε απλά την επίθεση, αλλά προχώρησε πρώτος δίδο¬ντας το παράδειγμα και φωνάζοντας στους άνδρες του να ακολουθήσουν. Οι Τουρκοκύπριοι απάντησαν με πυκνό πυρ από τα πολυβολεία τους. Μία βολίδα πέτυχε τον αντισυνταγματάρχη στην κοιλιακή χώρα. Εκείνος τρεκλίζοντας, διέταξε συνέχιση της προώ¬θησης, σχεδόν αμέσως, όμως, τον έπληξε θανάσιμα ριπή πολυβόλου. Ενώ η ημέρα τελείωνε, οι άνδρες του τάγματος ολοκλήρωσαν την κατάληψη του χωρι¬ού, η απώλεια, όμως, υπήρξε δυσαναπλήρωτη. Οι πε¬ρισσότεροι τουρκοκυπριακοί θύλακες καταλήφθη¬καν από την Εθνική Φρουρά κατά τις πρώτες δύο η¬μέρες των επιχειρήσεων. Εκεί όμως όπου θα κρίνο¬νταν όλα, στην πεδιάδα του Κιόνελι και στο Πεντεμίλι, οι Τούρκοι άντεξαν.
 Post subject: Re: Η ΜΑΧΗ ΤΗΣ ΚΥΠΡΟΥPosted: 21 Mar 2010, 00:21 Forum Legend
 Η ΣΥΣΚΕΨΗ ΣΤΟ ΑΕΔ Στην Αθήνα, μόλις έγινε γνωστό ότι οι Τούρκοι διενεργούσαν απόβαση, συνήλθε στο ΑΕΔ στις 07.15 (κατ' άλλη άποψη στις 07.30) το ΑΣΕΑ (Ανώτατο Συμβούλιο Εθνικής Αμύνης). Συμμετείχαν ο πρόεδρος Φαίδων Γκιζίκης και ο πρωθυπουργός Αδαμάντιος Αν¬δρουτσόπουλος, οι υπουργοί Εθνικής Αμύνης Ε. Λατσούδης, Συντονισμού Ηλ. Μπαλόπουλος, Προε¬δρίας Κ. Ράλλης και Εξωτερικών Κ. Κυπραίος οι αρχηγοί των Κλάδων Στρατού αντιστράτηγος Α. Γάλατσάνος, Αεροπορίας αντιπτέραρχος Αλ. Παπανικολάου, Ναυτικού αντιναύαρχος Π. Αραπάκης, μαζί βεβαί¬ως με τον αρχηγό Ενόπλων Δυνάμεων. Προηγήθηκε η επίσκεψη των Τζόζεφ Σίσκο και Χένρυ Τάσκα, υφυ¬πουργού Εξωτερικών και πρέσβη των ΗΠΑ αντίστοι¬χα.Οι Αμερικανοί διπλωμάτες ζήτησαν επιτακτικά δέσμευση της Ελλάδας για μη εμπλοκή σε πολεμική σύρραξη και συνέστησαν αυτοσυγκράτηση. Τότε ει¬πώθηκε προς αυτούς το περίφημο «μας εξαπατήσα¬τε» από τον ταξίαρχο Δημήτριο Ιωαννίδη. Ενώ ο Σί¬σκο ανταπάντησε ότι θα σταματούσε την τουρκική α¬πόβαση, ο Ιωαννίδης τον διαβεβαίωσε οργισμένος ότι η Αθήνα θα κήρυσσε πόλεμο.Λίγο πριν τις 08.00, οι Αμερικανοί επίσημοι ανα¬χώρησαν και ξεκίνησε η συζήτηση στο ΑΣΕΑ. Ορισμέ¬νοι τάχθηκαν υπέρ της άμεσης κήρυξης πολέμου στην Τουρκία, ενώ προτάθηκε η επίσημη ανακήρυξη της ́Ενωσης Ελλάδας και Κύπρου. Κατά μία μαρτυρία, αυτό εξετάστηκε για λόγους ανύψωσης του ηθικού των Κυπρίων, οι οποίοι έσπευδαν στα μέτωπα, ενώ το νησί ήδη φλεγόταν. Ο ίδιος ο Ιωαννίδης φέρεται να δήλωσε: «Να αναγγείλουμε ότι θα κάνουμε την ́Ενω¬ση. Κι ας μην το κάνουμε, θα το πούμε όμως για να εκφοβίσουμε τους Τούρκους, για να τους δείξουμε την αποφασιστικότητα μας». Τελικά, πέραν των διπλωματικών μέτρων, το Συμβούλιο αποφάσισε συγκεκριμένα στρατιωτικά μέτρα : διατάχθηκε προώθηση μονάδων στον ́Εβρο, στρώση ναρκοπεδίων, ενί¬σχυση των νήσων στο ανατολικό Αιγαίο και διασπορά του στόλου. Οι αεροδιάδρομοι του FΙR Αθηνών έκλει¬σαν και ο ́Ελληνας πρέσβης στην Αγκυρα ανακλήθη¬κε.Το σημαντικότερο, όμως, ήταν η λήψη απόφασης για κήρυξη γενικής επιστράτευσης. Αυτό ήταν απαίτηση του ταξίαρχου Ιωαννίδη, ενώ η πρόταση του αρχηγού Ενόπλων Δυνάμεων έκανε λόγο για μερική επιστράτευση. Ο αντισυνταγματάρχης Δημήτριος Λουκοτός κατέθεσε: «Κηρύχτηκε γενική επιστρά¬τευση χωρίς να γίνει τέτοια εισήγηση εκ μέρους του (αρμόδιου) Δ' Κλάδου.


text:
Παρότι ο Κλάδος εισηγήθηκε όπως μη κηρυχθεί απευθείας γενική επιστράτευση και επεσήμανε τις δυσμενείς εξ αυτής επιπτώσεις δεν εισακούστηκε». Δεν υπήρξε, λοιπόν, σταδιακή κλιμάκωση ενεργειών, βάσει των προβλεπόμενων μέ¬τρων. Ομοίως αποφάνθηκε και το Πόρισμα της Βου¬λής: «Η κήρυξη γενικής επιστράτευσης φαίνεται να μην ήταν επιτυχές, από στρατιωτική άποψη, μέτρο, διότι δεν προηγήθηκαν οι αναγκαίες διαδοχικές ε¬νέργειες». Η άμεση και εντός 24ώρου παρουσίαση 17 κλάσεων δημιούργησε μεγάλες ανωμαλίες, λόγω του συνωστισμού και της αθρόας προσέλευσης, ακόμα και από ́Ελληνες του εξωτερικού. Δυσλειτουργίες υ¬πήρξαν, όπως και προβλήματα. Ουδέποτε όμως απο¬δείχθηκαν οι ισχυρισμοί περί ανυπαρξίας πυρομαχι¬κών και άλλες συναφείς υπερβολές.Στην ίδια την Κύπρο, το πέμπτο πολεμικό ανακοι¬νωθέν (11.55, 20 Ιουλίου 1974) μετέδωσε την είδηση: «...Ανακοινούται ότι η Ελλάς εκήρυξε γενική επιστρά¬τευση. Δία ταύτης γίνεται αντιληπτόν ότι η Ελλάς ευ¬ρίσκεται παρά το πλευρόν της Κύπρου. Ζήτω η αιω¬νία Ελλάς». ́Εξαλλος ενθουσιασμός κατέλαβε τους μαχητές της Κύπρου, Ελλαδίτες και Ελληνοκυπρίους, στο ά¬κουσμα των παραπάνω, ενώ ακλόνητη ήταν η πεποί¬θηση όλων ότι θα εμφανίζονταν από στιγμή σε στιγ¬μή στους αιθέρες τα μαχητικά της Πολεμικής Αερο¬πορίας. Ο συγγραφέας Σπύρος Παπαγεωργίου υπήρ¬ξε αυτήκοος μάρτυς των αντιδράσεων εικοσάχρο¬νων Κυπρίων στρατιωτών του πυροβολικού, στο ά¬κουσμα της επιστράτευσης: "Δεν θα μείνουμε μόνοι. Κι ούτε έχει σημασία αν βραδύνει να έλθει η Ελλάδα... Ούτε και αν χρειαστεί να πέσουμε χίλιοι ή πέ¬ντε ή και δέκα χιλιάδες στο πεδίο της μάχης. Η Ελλά¬δα θα έρθει. Κι ο αγώνας δεν θα γίνει για την οποια¬δήποτε ανεξαρτησία, αλλά για την ́Ενωση».Κατά τις εκτιμήσεις των πρωταγωνιστών, ο ισχυ¬ρός άνδρας του καθεστώτος Δημήτριος Ιωαννίδης ή¬ταν όντως αποφασισμένος να διατάξει επιθετική ε¬νέργεια στην ανατολική Θράκη. Ο διοικητής των δυ¬νάμεων στον Εβρο υποστράτηγος Παύλος Παπαδάκης, προσέδωσε επιθετική διάταξη στους σχηματι¬σμούς, ενώ υποστηρίχθηκε ότι οι τουρκικές μονάδες αποσύρθηκαν σε βάθος λίγων χιλιομέτρων. Διατυπώ¬θηκε, όμως, και η αντίθετη άποψη: ότι δηλαδή, οι Τούρκοι διατήρησαν τις θέσεις τους, αρκούμενοι α¬πλώς να παρατηρούν τις ελληνικές κινήσεις. Η αυτοπεποίθηση του Ιωαννίδη δεν ήταν μετέω¬ρη. Ενισχύθηκε από εισηγήσεις επιτελικών αξιωματι¬κών και παλαιότερες εκτιμήσεις των αρχηγών των όπλων. Ο αρχηγός Αεροπορίας μάλιστα, μήνες πριν από την εισβολή, τον διαβεβαίωσε ότι, σε περίπτωση σύρραξης, η Ελληνική Αεροπορία θα κυριαρχούσε και θα κατέστρεφε τη μεγάλη γέφυρα του Βοσπόρου και τα δύο κέντρα διοίκησης και ελέγχου της Τουρκικής Αεροπορίας.Η τουρκική στρατιωτική και πολιτική ηγεσία αντι¬μετώπισε την είδηση για την ελληνική επιστράτευση με προβληματισμό αλλά και ψυχραιμία. Ο λόγος σε τουρκική πηγή: «Το φάσμα του πολέμου πλανήθηκε απειλητικά πάνω από την Τουρκία. Επανεξετάσαμε τα μέτρα, τα οποία είχαμε σχεδιάσει για το Αιγαίο, ταυ¬τόχρονα όμως προχωρήσαμε στην εκκένωση χωριών στην ανατολική Θράκη... Η Αλικαρνασσός, από τις 20 Ιουλίου το βράδυ συγκλονιζόταν από τη φήμη ότι οι Ελληνες θα έκαναν απόβαση. Οι διαδόσεις αυτές κυκλοφόρησαν από στόμα σε στόμα. Παντού κυριάρ¬χησε ένας φοβερός πανικός. Τόσο οι ντόπιοι όσο και οι ξένοι τουρίστες απομακρύνθηκαν από την Αλι¬καρνασσό με όποιο μέσο βρήκαν... Η ίδια κατάσταση ε¬πικράτησε και στις άλλες παραλιακές πόλεις. Η ανα¬ταραχή συνεχίστηκε για δύο μέρες».
 Στην Κύπρο η δράση της Τουρκικής Αεροπορίας, η οποία δεν είχε αντίπαλο στους αιθέρες, συνεχίστηκε ως τη δύση του ηλίου. Μονάδες της ΕθνικήςΦρουράς, οι οποίες κινήθηκαν προς


text: τον χώρο απόβασης, προσβλήθηκαν και υπέστησαν μεγάλες απώ¬λειες. Το 281 Τάγμα Πεζικού είχε πολλούς νεκρούςκαι τραυματίες και η κίνηση του προς Βορρά καθυστέρησε κατά πολύ. ́Ηταν από τα πρώτα εν κινήσειτάγματα, τα οποία δέχθηκαν αεροπορική επίθεση.Στην ίδια περιοχή, κοντά στο χωριό Κοντεμένος, κινείτο το 286 Μηχανοκίνητο Τάγμα Πεζικού με κατεύ¬θυνση προς τον χώρο απόβασης. ́Ηταν ένα από τα πλέον σημαντικά τάγματα για την άμυνα του νησιού,ακριβώς επειδή ήταν μηχανοκίνητο. Η εχθρική αερο¬πορία το προσέβαλε αιφνιδιαστικά και με σφοδρότη¬τα. Ο διοικητής αντισυνταγματάρχης Γεώργιος Μπούτος τραυματίστηκε θανάσιμα και υπέκυψε αρ¬γότερα. Πέρα από τους νεκρούς και τους τραυμα¬τίες, οι οποίοι μεταφέρθηκαν στο Γενικό Νοσοκομείο Λευκωσίας, το τάγμα έχασε έξι από τα 24 τεθωρακισμένα μεταφοράς προσωπικού ΒΤR - 152, τα οποία καταστράφηκαν από τα πυρά των αεροσκαφών. Στηνκατάσταση αυτή, έφθασε δυτικά του χώρου απόβα¬σης, το απόγευμα της 20ής Ιουλίου. Μία άλλη μονάδα, η οποία επίσης υπέστη απώλει¬ες κινούμενη προς το Πεντεμίλι, ήταν το 316 Τάγμα, το οποίο συγκροτήθηκε στην περιοχή Μόρφου από επίστρατους υπό τη διοίκηση του αντισυνταγματάρ¬χη Δημήτριου Μπίκου. Γύρω στις 13.00, δύο λόχοι του τάγματος, οι οποίοι κινούντο προς την Κυρήνεια, προσέγγισαν την περιοχή Πεντεμιλίου, αγνοώντας ότι οι Τούρκοι είχαν ήδη αγγιστρωθεί στην ακτή και είχαν δημιουργήσει προγεφύρωμα. Ανυποψίαστοι οι άνδρες του 316 Τάγματος, έπε¬σαν σε ενέδρα των Τούρκων, οι οποίοι είχαν στήσει ο¬δόφραγμα για να καλύψουν το προγεφύρωμα από δυτικά. Με τις πρώτες βολές κατά του οδοφράγμα¬τος, οι Τούρκοι απάντησαν με πλευρικά πυρά, καθώς ήταν κρυμμένοι αριστερά και δεξιά του δρόμου, εκμεταλλευόμενοι την πυκνή βλάστηση. Στην προσπάθεια τους να εξέλθουν από τα οχήματα και να αντιτάξουν άμυνα, φονεύθηκαν αρκετοί άνδρες, με πρώτο τον επικεφαλής της φάλαγγας ανθυπολοχαγό, ενώ στη συνέχεια τραυματίστηκε και ο ίδιος ο αντισυ¬νταγματάρχης Μπίκος και μεταφέρθηκε στο Νοσο¬κομείο Λευκωσίας. Στη μάχη αυτή φονεύθηκε ο διοι¬κητής του 50 Συντάγματος Πεζικού, συνταγματάρ¬χης Καραογλάνογλου, διατυπώθηκε, όμως, και η ε¬κτίμηση πως ο φόνος του Τούρκου αξιωματικού συ¬νέβη αργότερα από αντιαρματικό βλήμα. ́Ηταν εμφανές ότι οι δυνάμεις οι οποίες κατέ¬φθασαν στην περιοχή Κυρηνείας - Πεντεμιλίου, ήταν ανεπαρκείς για μετωπική επίθεση και εξάλειψη του προγεφυρώματος. Οι απώλειες τους υπήρξαν σημα¬ντικές, ενώ κάποιες στερούντο των διοικητών τους, εξαιτίας φόνου ή Τραυματισμού. Υπό τις συνθήκες αυτές, το ΓΕΕΦ αποφάσισε γενική επίθεση κατά του θύλακα και του προγεφυρώματος, τη νύκτα της 20ής προς 21η Ιουλίου, όταν η εχθρική αεροπορία δεν θα είχε τη δυνατότητα να δράσει, λόγω σκότους.


text:
Ορίζοντας [Orizontas News]: ΟΑΕΔ. Πρόγραμμα Κοινωφελούς Χαρακτήρα για 19.101 ανέργους
 ΟΑΕΔ. Πρόγραμμα Κοινωφελούς Χαρακτήρα για 19.101 ανέργους
 Η διαδικασία υποβολής των αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω,ξεκινά από τις 10 π.μ. της 26ης-08-2015 και λήγει στις 12 μ.μ. της 14ης-09-2015
 Η υποβολή των αιτήσεων γίνεται με απλό τρόπο -αποκλειστικά μέσω του διαδικτύου- στην ιστοσελίδα του ΟΑΕΔ (www.oaed.gr) χρησιμοποιώντας το σχετικό πεδίο υποβολής ηλεκτρονικής αίτησης.
 1. Εγγεγραμμένοι άνεργοι στα μητρώα ανέργων του ΟΑΕΔ, μέλη οικογενειών στις οποίες δεν εργάζεται κανείς και οι σύζυγοι αυτών είναι εγγεγραμμένοι άνεργοι στα μητρώα ανέργων του ΟΑΕΔ 2. εγγεγραμμένοι άνεργοι στα μητρώα ανέργων του ΟΑΕΔ, μέλη μονογονεϊκών οικογενειών, στις οποίες δεν εργάζεται κανείς 3. εγγεγραμμένοι μακροχρόνια άνεργοι στα μητρώα ανέργων του ΟΑΕΔ 4. άνεργοι πτυχιούχοι ΑΕΙ Πανεπιστημιακού και Τεχνολογικού τομέα εγγεγραμμένοι στα μητρώα ανέργων του ΟΑΕΔ, για την κάλυψη θέσεων με βάση τα τυπικά προσόντα τους 5. εγγεγραμμένοι άνεργοι στα μητρώα ανέργων του ΟΑΕΔ άνω των 29 ετών 6. εγγεγραμμένοι στο μητρώο ανέργων ΑμεΑ του ΟΑΕΔ.
 Για την διευκόλυνση τους οι ενδιαφερόμενοι ενημερώνονται από την ιστοσελίδα του ΟΑΕΔ (www.oaed.gr) , και συγκεκριμένα από τις Ηλεκτρονικές Υπηρεσίες- ΟΔΗΓΙΕΣ ΠΡΟΣΒΑΣΗΣ ΣΤΙΣ ΗΛΕΚΤΡΟΝΙΚΕΣ ΥΠΗΡΕΣΙΕΣ ΤΟΥ ΟΑΕΔ – Οδηγίες για την απόκτηση Κωδικών Πρόσβασης.
 Υποχρέωση προσκόμισης των σχετικών δικαιολογητικών στα ΚΠΑ2 του ΟΑΕΔ μέχρι την λήξη προθεσμίας υποβολής των αιτήσεων (14-9-2015), έχουν μόνο οι δυνητικά ωφελούμενοι α) άνεργοι μονογονεϊκών οικογενειών, β) άνεργοι που ανήκουν στην κατηγορία των ΑμεΑ, αλλά έχουν εγγραφεί ως κανονικοί άνεργοι στο ενικό μητρώο του Οργανισμού και επιθυμούν να μεταφερθούν στο ειδικό μητρώο ΑμεΑ του ΟΑΕΔ και γ) οι εγγεγραμμένοι άνεργοι γονείς εξαρτώμενων τέκνων ΑμεΑ.
 Το σύστημα επιλογής βασίζεται στη μοριοδότηση των συγκεκριμένων κριτήριων με αντικειμενικό και διαφανή τρόπο με τη χρήση μηχανογραφικού λογισμικού του ΟΑΕΔ. Περισσότερες πληροφορίες για το πρόγραμμα, τις προϋποθέσεις και τη διαδικασία προσλήψεων οι ενδιαφερόμενοι μπορούν να αναζητήσουν στην ιστοσελίδα του Οργανισμού Απασχόλησης Εργατικού Δυναμικού(www.oaed.gr).
 Οι ενδιαφερόμενοι δύνανται να υποβάλλουν ηλεκτρονικές αιτήσεις καθόλη την διάρκεια του 24ωρου κατά τις εργασιμες και τις αργίες. Η διαδικασία υποβολής των αιτήσεων από τους ενδιαφερόμενους, εγγεγραμμένους στο μητρώο του ΟΑΕΔ ανέργους, ηλικίας 18 ετών και άνω, ξεκινά από τις 10 π.μ. της 26ης Αυγούστου 2015 και λήγει στις 12 μ.μ. της 14ης Σεπτεμβρίου 2015.
 Η υποβολή αιτήσεων γίνεται αποκλειστικά με ηλεκτρονικό τρόπο και μόνο από πιστοποιημένους χρήστες των ηλεκτρονικών υ̟πηρεσιών του Οργανισμού με τη χρήση κωδικών ̟πρόσβασης (Ονομασία Χρήστη και Συνθηματικό).


text:
ΕΝΑ BLOG ΓΙΑ ΤΟΝ ΟΑΕΔ: 03/16/10
 ΣΥΝΕΝΤΕΥΞΗ του Διοικητή του ΟΑΕΔ Ηλία Κικίλια στο Γιώργο Γάτο
 http://www.imerisia.gr/article.asp?catid=13115&subid=2&pubid=26095173
 Είναι γνωστό ότι παραλάβατε άδεια ταμεία. Πώς το εξηγείτε το γεγονός αυτό και πώς θα το διαχειριστείτε;
 «Ο ουσιαστικός λόγος για τη δραματική οικονομική κατάσταση του ΟΑΕΔ πηγάζει από τις κεντρικές πολιτικές επιλογές των τελευταίων ετών, κυρίως την υλοποίηση προγραμμάτων χωρίς να υπάρχει η απαραίτητη εξασφάλιση πόρων αλλά και η κατασπατάληση των διαθεσίμων σε ψευτο-προγράμματα με αποκλειστικό στόχο τον πολιτικό εκβιασμό και την κομματική ομηρεία χιλιάδων νέων και των οικογενειών τους. Παρέλαβα έναν τεράστιο Οργανισμό ο οποίος πλήρωνε σαν να είχε άπειρα αποθεματικά. Μόνο το 2009 το έλλειμμα χρήσης του ΟΑΕΔ εκτιμάται ότι έφτασε τα 600 εκατ. ευρώ. Αυτό και μόνο εξάντλησε τα όποια αποθεματικά. Εφαρμόσαμε άμεσα κανόνες και σύστημα παρακολούθησης και προγραμματισμού ταμειακών ροών σε καθημερινή βάση και ενημερώνεται τακτικά, και για πρώτη φορά, το Δ.Σ. για την οικονομική θέση του ΟΑΕΔ. Παράλληλα, έχουμε επιδοθεί σε μια εντατική προσπάθεια εντοπισμού και μείωσης της σπατάλης. Ωστόσο, η οριστική αντιμετώπιση του χρηματοδοτικού προβλήματος απαιτεί δομικές παρεμβάσεις, μεταξύ των οποίων προέχει η άμεση καταβολή των εσόδων που του αναλογούν και η αξιοποίηση της ακίνητης περιουσίας. Αλλά θα πρέπει, επίσης, να δούμε τον ουσιαστικό συντονισμό και τις μεγάλες δυνατότητες συνέργειας σε κεντρικό και περιφερειακό επίπεδο όλων των οργανισμών που παρέχουν ομοειδείς ή συμπληρωματικές υπηρεσίες στα πεδία της απασχόλησης και της κοινωνικής προστασίας».
 Οι άνεργοι ήδη αυξάνονται και, σύμφωνα με την πρόβλεψη του Ινστιτούτου Εργασίας της ΓΣΕΕ, θα φτάσουν τους 850.000 έως το τέλος του χρόνου. Μπορεί, και αν ναι, με τι «όπλα», να αντιμετωπίσει ο ΟΑΕΔ αυτή την κατάσταση;
 Ως οικονομολόγος είμαι εξαιρετικά επιφυλακτικός με κάθε είδους ποσοτική πρόβλεψη. Όλες οι ενδείξεις, όμως, δείχνουν ότι θα είναι μια πολύ δύσκολη χρονιά. Επαναλαμβάνοντας το αυτονόητο: Τις θέσεις εργασίας τις δημιουργεί η οικονομία, δηλαδή οι επιχειρήσεις. Στο πλαίσιο αυτό, τον πρώτο λόγο έχουν οι πολιτικές ενίσχυσης της πραγματικής οικονομίας, οι οποίες μπορούν να αποδώσουν μόνο υπό την προϋπόθεση της ανάσχεσης και σταθεροποίησης του πρωτοφανούς δημοσιονομικού εκτροχιασμού και των απαραίτητων δομικών αλλαγών στη θεσμική ρύθμιση της οικονομίας. Με λίγα λόγια, δημοσιονομική σταθεροποίηση, οικονομικοί θεσμοί και αναπτυξιακές πρωτοβουλίες είναι πλευρές του ιδίου τριγώνου. Οι μονομερείς επιλογές αποτελούν απλά ιδεολογήματα για τα οποία η χώρα, όπως αποδεικνύεται σήμερα, πληρώνει τεράστιο κόστος. Με αυτά τα δεδομένα, η υποχρέωση του οργανισμού είναι να παρέχει κίνητρα για την ανάσχεση της μείωσης του όγκου απασχόλησης και τη διατήρηση των θέσεων εργασίας, και για τη μεγαλύτερη δυνατή καθαρή αύξηση της απασχόλησης. Σε αυτά να προστεθεί και η αναγκαιότητα αύξησης της διαφάνειας στην σύζευξη προσφοράς και ζήτησης εργασίας, γιατί υπάρχουν από τη μια μεριά κενές θέσεις εργασίας και από την άλλη άνεργοι, και στο επίπεδο αυτό η απόδοση του Οργανισμού απέχει πολύ από το να είναι ικανοποιητική.
 Ποια προγράμματα σχεδιάζετε να θέσετε, κατά προτεραιότητα, σε εφαρμογή και από πότε;
 Σε πρώτη φάση ήδη έχουμε σχεδιάσει τέεσσερα μεγάλα προγράμματα: α) Επιδότησης των ασφαλιστικών εισφορών για 60.000 ανέργους με έναρξη της υλοποίησης αμέσως μετά την αναγκαία νομοθετική ρύθμιση. β) Διαρθρωτικής προσαρμογής για την ανάσχεση των απολύσεων. γ) Κοινωφελούς και


text:
κοινωνικής εργασίας. γ) Τοπικών ολοκληρωμένων παρεμβάσεων. Η έναρξη υλοποίησης εξαρτάται από τις συνεννοήσεις με την Ευρωπαϊκή Επιτροπή και μια σειρά διοικητικών ρυθμίσεων, αλλά καταβάλλεται κάθε προσπάθεια να αρχίσουν εντός του επόμενου τριμήνου. Προσπαθούμε να κάνουμε σε μερικές εβδομάδες ότι έπρεπε να έχει γίνει τα τελευταία τρία χρόνια. Η χρηματοδότηση των προγραμμάτων αυτών έχει σχεδιαστεί να γίνει με κοινοτικούς πόρους αλλά και μέσω της αξιοποίησης του χρέους του ΙΚΑ προς τον ΟΑΕΔ. Θα αξιοποιηθούν, επίσης, διαθέσιμοι πόροι που έχουν μείνει παντελώς αδρανείς τα τελευταία χρόνια, και κινδυνεύουμε να χάσουμε σχεδόν 300 εκατ. κοινοτικούς πόρους. Το μεγάλο μας πρόβλημα σήμερα είναι η πρωτοφανής αναξιοπιστία της χώρας έναντι των κοινοτικών αρχών. Η προηγούμενη πολιτική ηγεσία του υπουργείου Εργασίας και του ΟΑΕΔ υποσχέθηκε τα πάντα και δεν τήρησε απολύτως καμία δέσμευση. Σε αυτή τη φάση βρισκόμαστε σε συνεννοήσεις με την Ευρωπαϊκή Επιτροπή. Το πρώτο βήμα είναι να τους πείσουμε με πράξεις ότι η χώρα μας μπορεί να είναι αξιόπιστη και να τηρεί τις δεσμεύσεις της. Εκτιμώ ότι από κοινοτικές πηγές ο ΟΑΕΔ θα μπορέσει να αξιοποιήσει περίπου 400-600 εκατ. ευρώ.
 Πώς ακριβώς θα γίνει ο συμψηφισμός των απαιτήσεών σας (6 δισ. ευρώ) από το ΙΚΑ;
 «Το χρέος του ΙΚΑ προς τον ΟΑΕΔ εκτιμάται ότι έχει υπερβεί σήμερα τα 6 δισ. ευρώ, από 2 δισ. ευρώ στα τέλη του 2003. Στο πλαίσιο αυτό σκεφτήκαμε να χρησιμοποιήσουμε το χρέος αυτό για να χρηματοδοτήσουμε την απασχόληση μέσω της επιδότησης των ασφαλιστικών εισφορών που στη χώρα μας φτάνουν το 45%-50% του κόστους εργασίας. Οι επιδοτούμενες εισφορές δεν θα καταβάλλονται από τον ΟΑΕΔ στο ΙΚΑ σε 'ρευστό', αλλά θα μειώνεται αντίστοιχα το χρέος του. Δηλαδή, αν επιδοτηθούν εισφορές ύψους π.χ. 1 δισ. ευρώ, το χρέος του ΙΚΑ προς τον ΟΑΕΔ θα μειωθεί κατά 1 δισ. ευρώ. Μέσω αυτής της χρηματοοικονομικής ρύθμισης δεν επιβαρύνονται τα δημόσια οικονομικά, η άμεση ταμειακή επιβάρυνση του ΙΚΑ είναι μηδαμινή (μόνο οι παροχές σε είδος και χρήμα για όσους από τους επιδοτούμενους αρρωστήσουν) και η αύξηση του αναλογιστικού του χρέους ως προς τις αντίστοιχες συντάξεις για τις εισφορές που δεν καταβλήθηκαν σε ρευστό συμψηφίζεται σε όρους παρούσας αξίας με τη μείωση του συνολικού του χρέους.
 Αν οι επιχειρήσεις ανταποκριθούν -αυτό είναι το κρίσιμο στοιχείο- μπορούμε να το επαναλαμβάνουμε κάθε χρόνο, δηλ. 250.000 νέες θέσεις εργασίας σε 4 χρόνια, χωρίς να χρησιμοποιηθεί... ρευστό χρήμα.
 Υπάρχει πρόβλεψη να εφαρμοστούν με νέους όρους στον ιδιωτικό τομέα προγράμματα απόκτησης εργασιακής εμπειρίας -stage- και από πότε;
 Ο τρόπος που η προηγούμενη κυβέρνηση χρησιμοποίησε τα προγράμματα αυτά συμπυκνώνουν όλη την παθογένεια του πολιτικού συστήματος. Οι πρώτες ψιχάλες, βέβαια, έπεσαν επί κυβερνήσεων ΠΑΣΟΚ, αλλά τα τελευταία έξι χρόνια εξελίχθηκαν σε πραγματική καταιγίδα. Στους δικούς μας σχεδιασμούς περιλαμβάνονται ολιστικού τύπου παρεμβάσεις που θα συνδυάζουν την επαγγελματική κατάρτιση, την εργασιακή εμπειρία και την επιδότηση της απασχόλησης, με προτεραιότητα στους κλάδους της πράσινης οικονομίας.
 Χρειάζεται ριζική αναθεώρηση στην ασφάλιση εργασίας
 Η αύξηση του επιδόματος ανεργίας περιλαμβάνεται στην πολιτική του ΟΑΕΔ φέτος ή θα εξαντληθεί η συνεισφορά των παθητικών μέτρων στην έκδοση του εκπτωτικού κουπονιού για τους άνεργους;
 «Καταρχήν δεν έχει οριστικοποιηθεί ακόμη το τελικό σχήμα


text:
της εκπτωτικής κάρτας, που αποτελεί μια πρωτοβουλία του υπουργού Εργασίας. Ως προς το επίδομα ανεργίας, είναι μη ικανοποιητικό, όχι μόνο ως προς το ύψος αλλά και ως προς τη διάρκεια καταβολής. Έχουμε δεσμευτεί να φτάσει το 70% του βασικού μισθού σε βάθος τετραετίας. Το σύστημα ασφάλισης από την ανεργία, ωστόσο, είναι ουσιαστικά το ίδιο εδώ και? μισό αιώνα και χρειάζεται ριζική αναθεώρηση.
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 12:20 π.μ. 3 σχόλια: Σύνδεσμοι σε αυτήν την ανάρτηση
 Ξεκινά το ‘’Συμμετέχω’’ για τους ανέργους – Δεν ‘’συμμετέχουν’’ τα super markets
 Ξεκινά σήμερα το πρόγραμμα ‘’Συμμετέχω’’ που θα δώσει τη δυνατότητα στους ανέργους να αγοράζουν διάφορα προϊόντα πάνω από 20% φθηνότερα. Ωστόσο, οι μεγάλες αλυσίδες super markets αρνήθηκαν να συμμετάσχουν στο πρόγραμμα, όπως και οι συγκοινωνιακές εταιρίες. Αυτήν και άλλες δύο δράσεις για τους καταναλωτές, παρουσίασε σήμερα, Παγκόσμια Ημέρα Καταναλωτή, η ΕΣΕΕ σε κοινή συνέντευξη Τύπου με ΓΣΕΒΕΕ, υπουργείο Εργασίας και ΟΑΕΔ.
 ‘’Συμμετέχω’’
 Το πρόγραμμα ‘’Συμμετέχω’’ ξεκίνησε ως ιδέα του υπουργού Εργασίας, κ. Α. Λοβέρδου και πραγματοποιήθηκε με τη συνεργασία του ΟΑΕΔ και τη συμμετοχή των ΕΣΕΕ και ΓΣΕΒΕΕ. Συγκεκριμένα, πρόκειται για πρόγραμμα αύξησης της αγοραστικής σύναμης των ανέργων με ιδιαίτερα απλή διαδικασία. Τα καταστήματα που συμμετέχουν – κυρίως ένδυσης, υπόδησης, καταστήματα τροφίμων της γειτονιάς - προσφέρουν ειδικές τιμές, ήτοι έκπτωση τουλάχιστον 20%, στους καταναλωτές με απλή επίδειξη της κάρτας ανέργων, χωρίς επιβαρύνσεις logistics.
 Στο πρόγραμμα δεν συμμετέχουν τα super markets και οι εταιρίες που δραστηριοποιούνται στις συγκοινωνίες. Ο λόγος είναι πως ο αριθμός των ανέργων με κάρτα είναι μεγάλος, οπότε και η εμπορική κίνηση θα ήταν τεράστια. Ωστόσο, ορισμένα super markets συμμετέχουν με προσφορές σε ειδικές κατηγορίες, όπως ‘’συνδυασμό’’ ανέργων και πολυτέκνων. Επειδή το ‘’Συμμετέχω’’ πραγματοποιείται στο πλαίσιο της εταιρικής κοινωνικής ευθύνης, το υπουργείο δεν μπορεί να πιέσει τις κρατικές εταιρίες – π.χ. ΟΑΣΑ – να συμμετέχουν, όπως ξεκαθάρισε ο κ. Λοβέρδος.
 Παρουσιάζοντας το πρόγραμμα, ο πρόεδρος της ΕΣΕΕ, κ. Β. Κορκίδης ανέφερε πως στόχος της Συνομοσπονδίας είναι η επέκταση του προγράμματος και σε άλλες κοινωνικές και εργασιακές ομάδες. Σημειωτέον πως αν και το πρόγραμμα έχει σχεδιαστεί αρχικά για το 2010, ενδέχεται να αποκτήσει μονιμότερο χαρακτήρα, αναλόγως και της ανταπόκρισης των καταστημάτων.
 ‘’Ταμειακές παντού, αποδείξεις απ ́όλους’’
 Ο κ. Κορκίδης παρουσίασε και την καμπάνια της ΕΣΕΕ, ‘’Ταμειακές παντού, αποδείξεις απ’όλους’’, προκειμένου, όπως τόνισε, να δείξει η Συνομοσπονδία ενεργητικό και όχι παθητικό ρόλο στην κρίση. Τόνισε ότι ''το εμπόριο δεν πρέπει να γίνει δάσος φοροδιαφυγής'', και πως ο καταναλωτής πρέπει να ζητά αποδείξεις και να θυμάται πως στο εμπόριο απασχολούνται 800.000 άτομα.
 Απορρόφηση του ΦΠΑ
 Μια ακόμα δράση της ΕΣΕΕ που ξεκινά σήμερα, είναι και η απορρόφηση της αύξησης του ΦΠΑ, όπως έχει καλέσει τους εμπόρους να κάνουν. Ο κ. Κορκίδης, τόνισε πως ''ο καταναλωτής δεν μπορεί ν’αντέξει άλλη ανατίμηση''. Ο ίδιος παραδέχθηκε πως οι μικρομεσαίες επιχειρήσεις εκ των πραγμάτων θα το έκαναν, αλλά στόχος ήταν να συμπαρασυρθούν και οι πολυεθνικές αλυσίδες, όπου όπως είπε η ανταπόκριση είναι θετική.
 ΠΗΓΗ:http://www.reporter.gr
 Αναρτήθηκε από ΜΑΚΡΑΚΗΣ ΓΕΩΡΓΙΟΣ στις 12:05 π.μ. 11 σχόλια: Σύνδεσμοι σε αυτήν την ανάρτηση


text:
14.000 προσλήψεις ανέργων σε Δημόσιο και ΟΤΑ προανήγγειλε η διοικήτρια του ΟΑΕΔ - Proklitiko.gr - Ειδήσεις και νέα για τη Δράμα και όχι μόνο!
 Home Ελλάδα Εργασία ΟΑΕΔ 14.000 προσλήψεις ανέργων σε Δημόσιο και ΟΤΑ προανήγγειλε η διοικήτρια του ΟΑΕΔ
 14.000 προσλήψεις ανέργων σε Δημόσιο και ΟΤΑ προανήγγειλε η διοικήτρια του ΟΑΕΔ
 Τετάρτη, Ιουνίου 14, 2017 Ελλάδα, Εργασία, ΟΑΕΔ
 Το πρόγραμμα για τις 10.500 θέσεις σε ΟΤΑ και δημόσιο, θα προσφέρει θέσεις εργασίας σε ανέργους που έχουν συμπληρώσει το 55ο έτος της ηλικίας τους κατά την ημερομηνία καταγγελίας της σύμβασης εργασίας και δεν έχουν υπερβεί το 67ο έτος της ηλικίας τους κατά την ίδια ημερομηνία.
 Η απασχόληση των 10.500 ατόμων θα γίνει με οκτάμηνες κα δωδεκάμηνες συμβάσεις.
 14.000 προσλήψεις ανέργων σε Δημόσιο και ΟΤΑ προανήγγειλε η διοικήτρια του ΟΑΕΔ Reviewed by Giorgos on Τετάρτη, Ιουνίου 14, 2017 Rating: 5


text:
Κατατέθηκε το νομοσχέδιο για τις ρυθμίσεις δόσεων σε ΕΦΚΑ, εφορία και ΟΤΑ - Accountant and Tax Prepare office: Korsianos Dionysis, Tax Horizon
 Κατατέθηκε το νομοσχέδιο για τις ρυθμίσεις δόσεων σε ΕΦΚΑ, εφορία και ΟΤΑ
 Written by TaxHeaven on 07 May 2019 .
 Κατατέθηκε πριν λίγο στη Βουλή το πολυαναμενόμενο νομοσχέδιο με τις ρυθμίσεις οφειλών προς ασφαλιστικά ταμεία, εφορία και ΟΤΑ.
 Σύμφωνα με την Έκθεση Γενικού Λογιστηρίου του Κράτους (άρθρο 75 παρ. 1 του Συντάγματος) επί του σχεδίου νόμου των Υπουργείων Εσωτερικών, Εργασίας, Κοινωνικής Ασφάλισης και Κοινωνικής Αλληλεγγύης και Οικονομικών «Ρύθμιση οφειλών προς τους Φορείς Κοινωνικής Ασφάλισης, τη Φορολογική Διοίκηση και τους ΟΤΑ α' βαθμού, Συνταξιοδοτικές ρυθμίσεις Δημοσίου και λοιπές ασφαλιστικές και συνταξιοδοτικές διατάξεις, Ενίσχυση της προστασίας των εργαζομένων και άλλες διατάξεις» και με βάση τις διατάξεις του υπόψη νομοσχεδίου προβλέπονται τα ακόλουθα:
 Ρυθμίζονται θέματα αρμοδιότητας του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης. Ειδικότερα:
 1.α. Παρέχεται η δυνατότητα υπαγωγής σε ρύθμιση, κατόπιν αίτησης του οφειλέτη (φυσικό ή νομικό πρόσωπο), του συνόλου των οφειλών προς Φορείς Κοινωνικής Ασφάλισης (Φ.ΚΑ.), που δημιουργήθηκαν έως και 31-12-2018, (συμπεριλαμβανομένων και οφειλών που υπάγονται στη ρύθμιση του ν.4469/2017), με τις πάσης φύσεως προσαυξήσεις, πρόσθετα τέλη και τόκους λόγω μη εμπρόθεσμης καταβολής, υπό τις οριζόμενες εξαιρέσεις, των:
 - μη μισθωτών ασφαλισμένων. Στους εν λόγω οφειλέτες παρέχεται έκπτωση 85% επί των πάσης φύσεων προσαυξήσεων, πρόσθετων τελών και τόκων λόγω μη εμπρόθεσμης καταβολής.
 - ασφαλισμένων προς πρώην ΟΓΑ, στους οποίους παρέχεται έκπτωση 100% επί των πάσης φύσεων προσαυξήσεων, πρόσθετων τελών και τόκων λόγω μη εμπρόθεσμης καταβολής, όπως έχουν διαμορφωθεί έως την ημερομηνία υπαγωγής στη ρύθμιση.
 - εργοδοτών από την απασχόληση εργαζομένων. Στους εν λόγω οφειλέτες παρέχεται έκπτωση επί των πάσης φύσεως προσαυξήσεων και τόκων λόγω μη εμπρόθεσμης καταβολής, όπως έχουν διαμορφωθεί έως την ημερομηνία υπαγωγής στη ρύθμιση, ποσοστού 100% σε περίπτωση εφάπαξ καταβολής της κύριας οφειλής και ποσοστού 50% σε περίπτωση τμηματικής καταβολής της κύριας οφειλής.
 β. Ορίζεται σε (i) εκατόν είκοσι (120), κατ' ανώτατο όριο, ο αριθμός των μηνιαίων δόσεων καταβολής του συνόλου της οφειλής που προκύπτει μετά την υπαγωγή των οφειλετών στη ρύθμιση, (ii) πενήντα (50) ευρώ, για τους μη μισθωτούς και εργοδότες και σε τριάντα (30) ευρώ, για τους ασφαλισμένους προς πρώην ΟΓΑ, το ελάχιστο ποσό της οριζόμενης μηνιαίας δόσης.
 (άρθρα 1-4)
 2. α. Οφειλές από κάθε είδους παροχές που καταβλήθηκαν αχρεωστήτως, σε ασφαλισμένο ή συνταξιούχο, έως και 31-12-2018, δύναται να υπαχθούν στην προτεινόμενη ρύθμιση, εφόσον δεν έχει εκδοθεί καταδικαστική απόφαση ποινικού δικαστηρίου σε βάρος του οφειλέτη λόγω των οφειλών αυτών.
 β. Στους οφειλέτες που υπάγονται στη ρύθμιση παρέχεται έκπτωση 85% επί των πάσης φύσεως προσαυξήσεων, πρόσθετων τελών και τόκων λόγω μη εμπρόθεσμης καταβολής, όπως έχουν διαμορφωθεί έως την ημερομηνία υπαγωγής στη ρύθμιση, η συνολική οφειλή καταβάλλεται σε εκατόν είκοσι (120), κατ' ανώτατο όριο, μηνιαίες δόσεις, ενώ το ελάχιστο ποσό της οριζόμενης μηνιαίας δόσης δεν μπορεί να είναι μικρότερο από πενήντα (50) ευρώ. (άρθρο 5)
 3. α. Η υπαγωγή, υπό την οριζόμενη επιφύλαξη, στη ρύθμιση του προς ψήφιση σχεδίου νόμου, οφειλής που έχει ήδη υπαχθεί σε ρύθμιση τμηματικής καταβολής, η οποία είναι σε ισχύ, συνεπάγεται τη


text:
μετάπτωση του υπολειπόμενου ποσού της οφειλής στη νέα ρύθμιση.
 β. Στο εν λόγω καθεστώς δύναται να υπαχθούν με επιλογή του οφειλέτη και οφειλές που έχουν δημιουργηθεί έως και 31-12-2018 και οι οποίες κατά την ημερομηνία υπαγωγής στη ρύθμιση, τελούν σε αναστολή είσπραξης, κατά τα ειδικότερα οριζόμενα. (άρθρα 6-8)
 4. Προβλέπεται ότι, εάν η οφειλή που υπάγεται σε ρύθμιση, όπως αυτή προκύπτει μετά τον υπολογισμό της, είναι κάτω από το προβλεπόμενο όριο [τέσσερεις χιλιάδες (4.000) ευρώ για τους δικαιούχους σύνταξης του πρώην ΟΓΑ και είκοσι χιλιάδες (20.000) ευρώ για τους δικαιούχους σύνταξης ΟΑΕΕ], ο οφειλέτης δικαιούται απονομής σύνταξης, εφόσον πληρούνται και οι λοιπές συνταξιοδοτικές προϋποθέσεις.
 Ειδικότερα, για τους ασφαλισμένους του πρώην ΟΓΑ που συμπληρώνουν το 67ο έτος της ηλικίας τους μέχρι την 31.12.2019, το προβλεπόμενο όριο οφειλής διαμορφώνεται στο ποσό των έξι χιλιάδων (6.000) ευρώ. (άρθρο 9)
 5. Καθορίζονται τα λοιπά στοιχεία της ρύθμισης (η βασική οφειλή κεφαλαιοποιείται κατά την ημερομηνία υπαγωγής στη ρύθμιση και επιβαρύνεται, εφεξής, με τον οριζόμενο τόκο σε περίπτωση μη εμπρόθεσμης καταβολής), η διαδικασία που απαιτείται για την υπαγωγή σε αυτή και ορίζεται η 30-9-2019, ως καταληκτική ημερομηνία υπαγωγής στο προτεινόμενο μέτρο.
 (άρθρα 10-13)
 α. δύναται να χορηγείται στον οφειλέτη αποδεικτικό ασφαλιστικής ενημερότητας διμηνιαίας ισχύος, στο οποίο πιστοποιείται το υπολειπόμενο ποσό της οφειλής κ.λπ.,
 β. αναστέλλεται η λήψη αναγκαστικών μέτρων και η συνέχιση της διαδικασίας αναγκαστικής εκτέλεσης επί της κινητής και ακίνητης περιουσίας του οφειλέτη καθώς και η ποινική δίωξη σε βάρος του οφειλέτη και η τυχόν εκτέλεση ποινής που του έχει επιβληθεί ή εφόσον άρχισε η εκτέλεσή της, αυτή διακόπτεται. (άρθρα 14 και 15)
 7. Αναστέλλεται η παραγραφή των οφειλών, για τις οποίες έχει υποβληθεί αίτηση υπαγωγής στη ρύθμιση, από την ημερομηνία υποβολής της αίτησης και για ολόκληρο το χρονικό διάστημα που αφορά η ρύθμιση και δεν συμπληρώνεται πριν παρέλθει ένα (1) έτος από τη λήξη της προθεσμίας καταβολής της τελευταίας δόσης της ρύθμισης ή από την έκπτωση από τη ρύθμιση. (άρθρο 16)
 8. α. Αναφέρονται οι περιπτώσεις κατά τις οποίες η ρύθμιση δύναται να απολεσθεί καθώς και οι συνέπειες που επέρχονται μετά τη συγκεκριμένη εξέλιξη.
 β. Με υ.α. δύναται να επανακαθορίζεται η διαδικασία, να παρατείνεται η καταληκτική ημερομηνία υπαγωγής στη ρύθμιση κ.λπ. (άρθρα 17 και 18)
 9. Τροποποιείται το άρθρο 12 του ν.4387/2016, αναφορικά με τη χορήγηση σύνταξης, λόγω θανάτου συνταξιούχου ή ασφαλισμένου, στα επιζώντα μέλη. Ειδικότερα:
 α. Καταργούνται οι ηλικιακοί περιορισμοί που τίθενται στον επιζόντα σύζυγο προκειμένου να του χορηγηθεί σύνταξη λόγω θανάτου [η συμπλήρωση του 55ου έτους της ηλικίας κατά το χρόνο θανάτου του συνταξιούχου ή ασφαλισμένου, καταβολή της σύνταξης για τρία (3) έτη σε περίπτωση που ο θάνατος συμβεί προτού συμπληρωθεί το 55° έτος της ηλικίας του επιζώντος συζύγου κ.λπ.]. Οι συντάξεις λόγω θανάτου συνταξιούχου ή ασφαλισμένου καταβάλλονται, εφεξής στους επιζώντες συζύγους, ανεξάρτητα από την ηλικία τους, ακόμα και μετά την παρέλευση τριετίας.
 β. Παρατείνεται η καταβολή σύνταξης λόγω θανάτου για τα δικαιοδόχα άγαμα τέκνα μέχρι το 24° έτος της ηλικίας τους, αντί μέχρι το 18° που ισχύει, ανεξαρτήτως φοίτησής τους ή μη σε αναγνωρισμένες ανώτερες ή ανώτατες σχολές του εσωτερικού ή


text:
του εξωτερικού ή ΙΕΚ.
 γ. Μειώνεται σε τρία (3) έτη, από πέντε (5) που ισχύει, η ελάχιστη διάρκεια γάμου μεταξύ θανόντος συνταξιούχου/ασφαλισμένου και επιζώντος συζύγου, για την απόκτηση δικαιώματος σύνταξης από τον επιζώντα σύζυγο.
 δ. Αυξάνεται σε 70% από 50% που ισχύει, το ποσοστό επί του ποσού της σύνταξης που δικαιούται ή που έχει δικαιωθεί ο θανών σύζυγος, το οποίο δικαιούται να λάβει ο επιζών σύζυγος.
 ε. Ορίζεται ότι, το 50% της σύνταξης που λαμβάνει ο επιζών σύζυγος μετά την παρέλευση της τριετίας, εφόσον εργάζεται ή αυτοαπασχολείται ή λαμβάνει σύνταξη από οποιαδήποτε πηγή, δεν μπορεί να υπολείπεται των κατώτατων προβλεπόμενων ορίων (του ποσού της εθνικής σύνταξης, ήτοι 384 ευρώ ή των 360 ευρώ).
 στ. Οι παραπάνω ρυθμίσεις εφαρμόζονται από την έναρξη ισχύος του υπό ψήφιση νομοσχεδίου και σε όσες αποφάσεις συνταξιοδότησης έχουν ήδη εκδοθεί κατ' εφαρμογή του ν.4387/2016. (άρθρο 19)
 10. Αναγνωρίζεται ως πλασματικός χρόνος ασφάλισης ο χρόνος πραγματοποίησης των διδακτορικών σπουδών των μελών Διδακτικού Εκπαιδευτικού Προσωπικού (ΔΕΠ) των Πανεπιστημίων, των ΤΕΙ και της Ανώτατης Σχολής Παιδαγωγικής και Τεχνολογικής Εκπαίδευσης (ΑΣΠΑΙΤΕ) μέχρι πέντε (5) έτη και εξαγοράζεται, σύμφωνα με τις κείμενες διατάξεις, εφόσον ο διδακτορικός τίτλος αποτελεί αναγκαία προϋπόθεση διορισμού τους. Ο χρόνος αυτός αναγνωρίζεται τόσο για τη θεμελίωση συνταξιοδοτικού δικαιώματος, όσο και για την προσαύξηση του ποσού της σύνταξης. Σε περίπτωση μη εξαγοράς του, ο χρόνος πραγματοποίησης των διδακτορικών σπουδών των μελών ΔΕΠ συνυπολογίζεται μόνο για τη θεμελίωση του συνταξιοδοτικού δικαιώματος και όχι για τον προσδιορισμό του δικαιούμενου ποσού σύνταξης. (άρθρο 20)
 11. Χορηγείται, ειδικά, στα δικαιούχα σύνταξης τέκνα θανόντος ασφαλισμένου ή συνταξιούχου, ασφαλιστική ικανότητα και παροχές υγειονομικής περίθαλψης σε είδος ακόμα και μετά το 24° έτος της ηλικίας τους και όχι αργότερα από τη συμπλήρωση του 35ου. (άρθρο 21)
 12. α. Αναστέλλεται, για τις ασφαλιστικές εισφορές των οριζόμενων επιχειρήσεων, εργοδοτών και ασφαλισμένων που έχουν επαγγελματική εγκατάσταση ή δραστηριότητα σε περιοχές της Περιφέρειας Αττικής, οι οποίες επλήγησαν από τις πυρκαγιές της 23ης και 24ης Ιουλίου 2018:
 - η υποβολή Αναλυτικών Περιοδικών Δηλώσεων (ΑΠΔ) περιόδων Ιουνίου 2018 έως Νοεμβρίου 2018 έως τις 31-12-2019. Οι ΑΠΔ που δεν θα έχουν υποβληθεί, υποβάλλονται από 1-1-2020, παράλληλα με τις τρέχουσες ΑΠΔ, σε αντίστοιχους μήνες,
 - η καταβολή τρεχουσών εισφορών, δόσεων εκκαθάρισης ασφαλιστικών εισφορών και δόσεων ρυθμίσεων έως τις 31-12-2019.
 β. Οι δόσεις εκκαθαρίσεων εισφορών του ν.4387/2016 που τίθενται σε αναστολή, εξοφλούνται από 1-1-2020 σε αντίστοιχες μηνιαίες δόσεις. Δόσεις ρυθμίσεων, γενικών ή ειδικών, που τίθενται σε αναστολή, καταβάλλονται στο τέλος της σχετικής ρύθμισης σε αντίστοιχες μηνιαίες δόσεις. (άρθρο 22)
 13. Παρατίθενται οι πράξεις και συναλλαγές, για τις οποίες απαιτείται η προσκόμιση αποδεικτικού ασφαλιστικής ενημερότητας καθώς και οι προϋποθέσεις χορήγησής του. (άρθρα 23 και 24)
 14. α. Αναφέρονται οι όροι βάσει των οποίων δύναται να χορηγηθεί από τον ΕΦΚΑ και το ΕΤΕΑΕΠ αποδεικτικό ασφαλιστικής ενημερότητας για (i) μεταβίβαση ακινήτου εξ επαχθούς αιτίας ή για τη σύσταση εμπράγματος δικαιώματος επ' αυτού, (ii) μεταβίβαση ακινήτου λόγω χαριστικής αιτίας, (iii) μεταβίβαση αυτοκινήτου Δ.Χ. και (iv) δανειοδότηση, για ποσό άνω των έξι χιλιάδων (6.000) ευρώ.
 β. Ορίζεται η διάρκεια ισχύος του αποδεικτικού ασφαλιστικής ενημερότητας.
 γ. Παρέχεται εξουσιοδότηση στον Υπουργό


text:
Εργασίας, Κοινωνικής Ασφάλισης και Κοινωνικής Αλληλεγγύης, να ρυθμίζει, με απόφασή του, τη διαδικασία χορήγησης του αποδεικτικού ενημερότητας, τυχόν απαλλαγές από την υποχρέωση προσκόμισής του κ.λπ. (άρθρα 25-29)
 15. α. Επαναπροσδιορίζεται το καθεστώς καταβολής εξόδων κηδείας ασφαλισμένων και συνταξιούχων του Ε.Φ.Κ.Α. (ουσιαστικά αντιμετωπίζονται κατά ενιαίο τρόπο ρυθμίσεις σχετικά με την καταβολή εξόδων κηδείας μετά την ένταξη του συνόλου των ασφαλιστικών φορέων στον Ε.Φ.Κ.Α.), στα εξής, κατά βάση σημεία:
 - επεκτείνεται η καταβολή των εν λόγω εξόδων και σε περίπτωση θανάτου μελών των οικογενειών ασφαλισμένων ή συνταξιούχων,
 - καλύπτει και τα έξοδα αποτέφρωσης της σορού,
 - ορίζεται, στο ύψος των οκτακοσίων πενήντα (850) ευρώ, κατ' ανώτατο όριο, το ποσό των εξόδων κηδείας ή αποτέφρωσης, υπό την προϋπόθεση ότι δεν υφίσταται από άλλη πηγή σχετικό δικαίωμα.
 Η εν λόγω παροχή δύναται, με κ,υ.α., να αναπροσαρμόζεται και να συμπληρώνεται και με τυχόν άλλη πρόσθετη δαπάνη.
 Τα έξοδα κηδείας χορηγούνται και σε περίπτωση θανάτου στην αλλοδαπή κατοίκου εξωτερικού-συνταξιούχου ΕΦΚΑ, εφόσον η ταφή του τελείται εντός της Ελληνικής επικράτειας.
 β. Η αξίωση για την καταβολή των εξόδων κηδείας παραγράφεται μετά από πέντε (5) έτη από το θάνατο του ασφαλισμένου ή συνταξιούχου ΕΦΚΑ ή του μέλους της οικογενείας του.
 γ. Με υ.α., καθορίζονται οι καλυπτόμενες από τον Ε.Φ.Κ.Α. δαπάνες, τα δικαιολογητικά, η διαδικασία καταβολής των εξόδων κηδείας ή αποτέφρωσης, οι προϋποθέσεις και η διαδικασία απόδοσης των εξόδων απευθείας σε γραφείο τελετών καθώς και κάθε άλλη αναγκαία λεπτομέρεια.
 δ. Οι ρυθμίσεις αυτές ισχύουν για θανάτους που επέρχονται από 1-7-2019.
 16. α. Χορηγείται ασφαλιστική ικανότητα για παροχές υγειονομικής περίθαλψης σε είδος για την περίοδο από 1-3-2019 έως 29-2-2020 στον άμεσα ασφαλισμένο και τα μέλη της οικογένειάς του, εφόσον:
 Ο μισθωτός έχει πραγματοποιήσει τουλάχιστον πενήντα (50) ημέρες ασφάλισης, από εβδομήντα πέντε (75) που ισχύει, κατά το προηγούμενο ημερολογιακό έτος ή κατά το τελευταίο δωδεκάμηνο πριν από την ημερομηνία προσέλευσης ή επέλευσης του ασφαλιστικού κινδύνου.
 Ο μη μισθωτός έχει συμπληρώσει τουλάχιστον δύο (2) μήνες ασφάλισης, από τρεις (3) που ισχύει, κατά το προηγούμενο ημερολογιακό έτος ή κατά το τελευταίο δωδεκάμηνο πριν από την ημερομηνία προσέλευσης ή επέλευσης του ασφαλιστικού κινδύνου και έχουν καταβληθεί οι απαιτούμενες ασφαλιστικές εισφορές.
 β. Χορηγείται ασφαλιστική ικανότητα για παροχές υγειονομικής περίθαλψης σε είδος, από 1-3-2019 έως 29-2-2020, χωρίς την προϋπόθεση της συμπλήρωσης των απαιτούμενων για το ανωτέρω χρονικό διάστημα ημερών ασφάλισης:
 - στους πληγέντες από τις πυρκαγιές που έπληξαν περιοχές της Περιφέρειας Αττικής στις 23 και 24 Ιουλίου 2018,
 - στους επιχειρηματίες και εργοδότες που διατηρούν επαγγελματική εγκατάσταση ή ασκούν δραστηριότητα σε πληγείσες περιοχές από θεομηνίες ή άλλες φυσικές καταστροφές.
 γ. Παρατείνεται η ασφαλιστική ικανότητα για παροχές υγειονομικής περίθαλψης σε είδος, για την περίοδο από 1-3-2019 έως 29-2-2020, (έληξε 28- 2-2019), των:
 - εργαζομένων στην επιχείρηση με την επωνυμία «ΕΤΑΙΡΕΙΑ ΤΡΟΧΑΙΟΥ ΥΑΙΚΟΥ ΕΛΛΑΔΟΣ Α.Ε.», στα Ναυπηγεία Σκαραμαγκά, στη Ναυπηγοεπισκευαστική Ζώνη Περάματος και στα Ναυπηγεία Ελευσίνας,
 - αναβατών ιπποδρομιών, των μαθητευόμενων αναβατών και των προπονητών δρομώνων ίππων,
 - προσώπων που υπάγονται στην ασφάλιση του ΕΦΚΑ ως μισθωτοί αποκλειστικά βάσει της περ. δ' της παρ.3 του άρθρου 38 του ν.4387/2016 (μέλη Διοικητικού Συμβουλίου Α.Ε., που λαμβάνουν αμοιβή),
 - ασφαλισμένων


text:
των περ. Α', Β' και Γ' της υποπαρ. A3 της παρ. Α του άρθρου πρώτου του ν.4254/2014 και της παρ.7 του άρθρου 30 του ν.4320/2015 (ασφαλισμένοι του πρώην ΟΑΕΕ που διέκοψαν την επαγγελματική τους δραστηριότητα, του Τομέα Μηχανικών και Εργοληπτών Δημοσίων Έργων του πρώην ΕΤΑΑ, που απώλεσαν την ασφαλιστική τους ικανότητα λόγω οφειλών στον ασφαλιστικό τους φορέα, υπερήλικες ασφαλισμένοι του πρώην ΟΓΑ, των οποίων το ασφαλιστικό δικαίωμα επανεξετάζεται κ.λπ.),
 - οριζόμενων ανέργων ηλικίας άνω των 29 και έως 55 ετών καθώς και των ανέργων ασφαλισμένων του πρώην ΟΑΕΕ ηλικίας άνω των 30 και έως 67 ετών, που διέκοψαν την άσκηση του επαγγέλματος τους, έχουν κάνει χρήση των διατάξεων της παρ. 8 του άρθρου δεύτερου του ν.3845/2010 (κάλυψη ιατροφαρμακευτικής, νοσοκομειακής περίθαλψης για 2 χρόνια από τη διακοπή της ασφάλισης), παραμένουν άνεργοι και ανασφάλιστοι και δεν έχουν οφειλές προερχόμενες από τον πρώην ΟΑΕΕ ή έχουν ρυθμίσει τις οφειλές τους και τηρούνται οι όροι της ρύθμισης.
 δ. Χορηγείται, επίσης, ασφαλιστική ικανότητα στους ασφαλισμένους του πρώην ΟΓΑ και τα μέλη της οικογένειάς τους που έχουν οφειλές από ληξιπρόθεσμες ασφαλιστικές εισφορές, εφόσον εκδοθεί μέχρι 29-2-2020 απόφαση από τις επιτροπές οικονομικής αδυναμίας της παρ. 6 του άρθρου 14 του ν.2458/1997 και για όσο χρονικό διάστημα ορίζεται από την απόφαση αυτή. (άρθρο 31)
 17. Αναγνωρίζεται ως χρόνος ασφάλισης στους Φ.Κ.Α. και ο χρόνος καταβολής του βοηθήματος της παρ.2 του άρθρου 44 του ν.3986/2011 στους μη μισθωτούς. (άρθρο 32)
 18. α. Επαναπροσδιορίζονται τα όρια ηλικίας για την απόκτηση δικαιώματος σύνταξης ασφαλισμένων μέχρι 31-12-1992 στο πρώην ΙΚΑ-ΕΤΑΜ, οι οποίοι έχουν πραγματοποιήσει χρόνο ασφάλισης 4.500 ημερών ή 15 ετών, από τον οποίο τουλάχιστον τα 4/5 σε βαρέα και ανθυγιεινά επαγγέλματα ως εξής:
 Για τους άνδρες, με τη συμπλήρωση του 60ου έτους της ηλικίας τους μέχρι την 31-12-2012 και του 62ου έτους από 1-1-2013 και εφεξής (σήμερα προβλέπεται με τη συμπλήρωση του 60ου έτους).
 Για τις γυναίκες, το 55° έτος της ηλικίας για όσες συμπληρώνουν το προβλεπόμενο συντάξιμο χρόνο το 2010, το 56° για όσες συμπληρώνουν το συντάξιμο χρόνο το 2011, το 57° για όσες συμπληρώνουν το συντάξιμο χρόνο το 2012 και το 62° έτος από 1-1-2013 και εφεξής (σήμερα προβλέπεται με τη συμπλήρωση του 55ου έτους).
 β. Από το συνολικό χρόνο ασφάλισης στον Κώδικα Βαρέων και Ανθυγιεινών Επαγγελμάτων απαιτείται η πραγματοποίηση χιλίων (1.000) ή πεντακοσίων (500) ημερών εργασίας στα επαγγέλματα αυτά τα τελευταία δέκα επτά (17) χρόνια, αντί δεκατρία (13) που είναι σήμερα, μέχρι τη συμπλήρωση του κατά περίπτωση ορίου ηλικίας ή μέχρι την ημερομηνία υποβολής της αίτησης συνταξιοδότησης. (άρθρο 33)
 19. α. Καθορίζεται η ημερομηνία (i) καταβολής των μηνιαίων κύριων συντάξεων ΕΦΚΑ και (ii) έναρξης και διακοπής της ασφάλισης στον ΕΦΚΑ ιδιοκτητών, χρηστών και εκμεταλλευτών αυτοκινήτων Δημόσιας Χρήσης (ΔΧ).
 β. Παρέχεται η δυνατότητα και στους ιδιοκτήτες, χρήστες ή εκμεταλλευτές αυτοκινήτων ΔΧ, για τους οποίους προκύπτει διακοπή της ασφάλισής τους στον ΕΦΚΑ να συνεχίζουν προαιρετικά την ασφάλιση τους, για το σύνολο των κλάδων ασφάλισης στους οποίους υπάγονταν μέχρι τη διακοπή της υποχρεωτικής τους ασφάλισης. (άρθρα 34 και 35)
 20. Καθορίζονται οι συντάξιμες αποδοχές, για το χρονικό διάστημα από 1- 1-2002


text:
έως και την 31-12-2016 που θα συνεκτιμώνται για τον υπολογισμό του ανταποδοτικού τμήματος της σύνταξης, σύμφωνα με το ν.4387/2016, των ασφαλισμένων (ί) στην πρώην Δ" Διεύθυνση Ασφάλισης-Παροχών του πρώην ΕΤΑΠ-ΜΜΕ (πρώην Τομέας Σύνταξης Εφημεριδοπωλών και Υπαλλήλων Πρακτορείων Αθηνών), (ii) του πρώην Περιφερειακού Τμήματος Ασφάλισης- Παροχών του πρώην ΕΤΑΠ-ΜΜΕ (πρώην Τομέας Σύνταξης Εφημεριδοπωλών και Υπαλλήλων Πρακτορείων Θεσσαλονίκης) και (iii) στην πρώην Α' Διεύθυνση Ασφάλιση ς-Παροχών του πρώην ΕΤΑΠ-ΜΜΕ (πρώην Τομέας Ασφάλισης Ιδιοκτητών Ημερησίων Εφημερίδων Αθηνών-Θεσσαλονίκης).
 21. Προβλέπεται ότι, ειδικά για τις περιπτώσεις που το καταβαλλόμενο ποσό των συντάξεων λόγω εργατικού ατυχήματος ή ατυχήματος εκτός εργασίας είναι μικρότερο εκείνου που προκύπτει από τον επανυπολογισμό τους, βάσει των διατάξεων του ν.4387/2016, τότε αυτό προσαυξάνεται κατά το ποσό της διαφοράς και καταβάλλεται εξ ολοκλήρου στους δικαιούχους, αντί σταδιακά, από 1-1-2019 και εντός πέντε (5) ετών, που ισχύει σήμερα.
 22. Διευρύνεται το αντικείμενο του Ταμείου Μηχανικών Εργοληπτών Δημοσίων Έργων (ΤΜΕΔΕ) με την υπαγωγή σε αυτό και της Εγγυοδοσίας και Πιστοδοσίας και των προσώπων που διαθέτουν εργοληπτικό ή μελετητικό πτυχίο, από την αρμόδια Διεύθυνση του Υπουργείου Υποδομών και Μεταφορών ή την εκάστοτε αρμόδια αρχή. (άρθρο 38)
 23. Δύναται, σε περιπτώσεις αναδρομικής ανάκλησης ευμενών διοικητικών πράξεων και αναζήτησης ως αχρεωστήτως καταβληθέντων των ποσών παροχών, λόγω της ανάκλησης αυτής, ο ασφαλισμένος να υποβάλλει αίτηση για χορήγηση λοιπών παροχών που μπορούσε να δικαιωθεί κατά το χρόνο στον οποίο ανατρέχει η ανάκληση ή μεταγενέστερα. Η αίτηση θεωρείται ότι υποβλήθηκε κατά το χρόνο που ανατρέχει η ανακλητική πράξη ή κατά το χρόνο που πληρούνται οι προϋποθέσεις χορήγησης της αιτούμενης αναδρομικά παροχής και διενεργείται συμψηφισμός μεταξύ του οφειλόμενου από τον ασφαλισμένο ποσού και του ποσού που προκύπτει αν η παροχή χορηγούταν κατά το χρόνο στον οποίο ανατρέχει η αίτηση. (άρθρο 39)
 24. Επαναπροσδιορίζεται ο τρόπος συμψηφισμού ή παρακράτησης από τα ποσά των συντάξεων οφειλών ασφαλισμένων και πλέον συνταξιούχων έναντι του ασφαλιστικού φορέα ή Τομέα στον οποίο υπάγονταν. Συγκεκριμένα, τα σχετικά ποσά οφειλής, προσαυξημένα με τα πρόσθετα τέλη, συμψηφίζονται ή παρακρατούνται από τα ποσά των συντάξεων σε ίσες μηνιαίες δόσεις που δεν μπορεί να είναι περισσότερες από σαράντα (40) για τις περιπτώσεις συνταξιοδότησης λόγω γήρατος ή θανάτου και περισσότερες από εξήντα (60) για τις περιπτώσεις σύνταξης λόγω αναπηρίας. [Σήμερα ορίζονται σε εξήντα (60) μηνιαίες δόσεις ανεξαρτήτως του είδους της σύνταξης]. (άρθρο 40)
 25. Επικαιροποιείται η διαδικασία παρακράτησης της μηνιαίας εισφοράς επί των καταβαλλόμενων κύριων συντάξεων και χορήγησής της στις δικαιούχες συνταξιοδοτικές οργανώσεις, για την οικονομική τους ενίσχυση (προβλέπονται κριτήρια βάσει των οποίων μία οργάνωση θα δύναται να επιχορηγηθεί κ.λπ.).
 26. Αυξάνεται, κατά δύο (2), ο αριθμός των μελών του Δ.Σ. του ΕΤΕΑΕΠ, αποτελούμενο, εφεξής, από έντεκα (11) μέλη, αντί από εννέα (9) που είναι σήμερα. (άρθρο 42)
 27. Τροποποιούνται - συμπληρώνονται διατάξεις του Οργανισμού του ΕΦΚΑ (π.δ. 8/2019), αποσαφηνίζοντας, κυρίως, ζητήματα αρμοδιοτήτων μεταξύ Διευθύνσεων και Τμημάτων του. (άρθρο 43)
 28. Αποσαφηνίζεται ότι, οι ληξιπρόθεσμες υποχρεώσεις του πρώην ΟΠΑΔ/Τομέας Ασφαλισμένων Δημοσίου, πρώην Οίκου Ναύτου και πρώην ΤΑΥΤΕΚΩ, παραμένουν και εκκαθαρίζονται από τις Υπηρεσίες του ΕΟΠΥΥ και επιβαρύνουν τον προϋπολογισμό του. (άρθρο 44)
 29. Προβλέπεται η θεσμική εξομοίωση των υπαλλήλων του ΕΦΚΑ με αυτούς των


text:
Περιφερειακών Ελεγκτικών Κέντρων Ασφάλισης (ΠΕΚΑ) κατά την άσκηση του ελεγκτικού τους έργου (χαίρουν της ίδιας νομικής κάλυψης εκπροσωπούμενοι από δικηγόρο της Νομικής Υπηρεσίας του ΕΦΚΑ, εξαιρούνται από την αυτόφωρη διαδικασία κ.λπ.). (άρθρο 45)
 30. Παρατείνεται, μέχρι και την 31-12-2019 (έληξε 31 -3-2019), η νομοθετική πρόβλεψη ότι, για την έκδοση κάθε απόφασης μετάταξης ή απόσπασης υπαλλήλων του ΕΦΚΑ και του ΕΤΕΑΕΠ, απαιτείται η προηγούμενη σύμφωνη γνώμη του Υπουργού Εργασίας, Κοινωνικής Ασφάλισης και Κοινωνικής Αλληλεγγύης. (άρθρο 46)
 31. Διευκρινίζεται ότι, στις δαπάνες συντήρησης των κτιρίων του NAT, που περιήλθαν στον ΕΦΚΑ, περιλαμβάνονται και οι δαπάνες αμοιβής των απασχολουμένων σε αυτά, για την κάλυψη αναγκών φύλαξης και καθαριότητας, οι οποίες εξακολουθούν να βαρύνουν το NAT, για όσο χρόνο παρέχονται αυτές. Σε περίπτωση εκπρόθεσμης καταβολής των προαναφερόμενων αμοιβών, το NAT απαλλάσσεται από τυχόν τέλη, προσαυξήσεις και επιβαρύνσεις. (άρθρο 47)
 32.α. Προβλέπεται ότι, από 1-7-2019:
 - οι αποζημιώσεις και οι ασφαλιστικές εισφορές των μαθητευόμενων, σπουδαστών και φοιτητών που πραγματοποιούν πρακτική άσκηση ή μαθητεία σε επιχειρήσεις του ιδιωτικού τομέα, κατατίθενται από τις επιχειρήσεις μέσω λογαριασμού πληρωμών και μεταφέρονται αντιστοίχως και αποδίδονται από τον οικείο πάροχο υπηρεσιών πληρωμών στους λογαριασμούς των ανωτέρω δικαιούχων και των Φ.Κ.Α. με οποιονδήποτε τρόπο.
 β. Παρέχεται η δυνατότητα πρόσβασης των εργαζομένων στο πληροφοριακό σύστημα του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης «ΕΡΓΑΝΗ», για την ανάκτηση δεδομένων που αφορούν την εργασιακή τους σχέση. Επίσης στο εν λόγω πληροφοριακό σύστημα αναγγέλλεται από τους εργοδότες, ο αριθμός κυκλοφορίας μοτοποδηλάτου η μοτοσυκλέτας που χρησιμοποιούν οι εργαζόμενοι τους κατά την εκτέλεση της εργασίας τους, για τη μεταφορά ή διανομή προϊόντων και αντικειμένων. (άρθρα 48-55)
 33. α. Προβλέπεται εφεξής από πλευράς του εργοδότη:
 34. Θεσπίζεται η κατάρτιση σύμβασης δανεισμού μεταξύ του οδηγού, του εργοδότη του και του ΚΤΕΛ ή του τρίτου μετόχου, για ορισμένο χρόνο.
 (άρθρο 57)
 35. Ο εργοδότης που εκτελεί οικοδομική εργασία ή τεχνικό έργο, υποχρεούται να αναγγέλλει ηλεκτρονικά στο πληροφοριακό σύστημα «ΕΡΓΑΝΗ» αντί στο Ολοκληρωμένο Πληροφοριακό Σύστημα του ΣΕΠΕ (ΟΠΣ-ΣΕΠΕ) που ισχύει σήμερα, το απασχολούμενο προσωπικό, πριν από την έναρξη κάθε ημερήσιας απασχόλησης. Επανακαθορίζεται το νομοθετικό πλαίσιο των διοικητικών κυρώσεων που επιβάλλονται στον εργοδότη, σε περίπτωση μη συμμόρφωσης. (άρθρα 58 και 59)
 36. Επικαιροποιούνται τα κριτήρια, βάσει των οποίων κατηγοριοποιούνται οι παραβάσεις της εργατικής νομοθεσίας. (άρθρο 60)
 37. α. Εξαιρούνται από την αυτόφωρη διαδικασία οι υπάλληλοι του ΣΕΠΕ και του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, για αδικήματα, που διαπράχθηκαν κατά την εκτέλεση των υπηρεσιακών τους καθηκόντων ή με αφορμή την άσκησή τους, σχετικά με τον έλεγχο εφαρμογής της εργατικής νομοθεσίας.
 β. Επικαιροποιείται το υφιστάμενο πλαίσιο, περί ποινικής ευθύνης όσων παρεμποδίζουν τη διενέργεια ελέγχων, ώστε στην αντικειμενική υπόσταση του τυποποιούμενου εγκλήματος, να εμπίπτουν, όχι μόνο οι περιπτώσεις παρεμπόδισης της εισόδου των αρμόδιων ελεγκτικών οργάνων και οι περιπτώσεις άρνησης παροχής ή παροχής ψευδών πληροφοριών και στοιχείων, αλλά και όλες οι εν γένει συμπεριφορές που συνιστούν παρεμπόδιση του ελεγκτικού τους έργου. (άρθρα 61 και 62)
 38. α. Επεκτείνεται το δικαίωμα λήψης άδειας φροντίδας τέκνου και στους αναπληρωτές εκπαιδευτικούς των εκπαιδευτικών δομών του ΟΑΕΔ, κατ' αναλογία προς τα ισχύοντα για τους αναπληρωτές εκπαιδευτικούς αρμοδιότητας του Υπουργείου


text:
Παιδείας, Έρευνας και Θρησκευμάτων.
 β. Παρέχεται στον ΟΑΕΔ η δυνατότητα να προσλαμβάνει, εκτός από πλήρους ωραρίου και προσωρινούς αναπληρωτές εκπαιδευτικούς μειωμένου ωραρίου.
 γ. Προστίθενται μεταξύ αυτών που δικαιούνται επίδομα θέσης ευθύνης και οι διευθυντές και υποδιευθυντές των Σχολών και των Κέντρων Επαγγελματικής Κατάρτισης (ΚΕΚ) του ΟΑΕΔ.
 δ. Εξαιρούνται, από το πλαίσιο της παρ.2 του άρθρου 21 του ν.4354/2015, αναφορικά με το ανώτατο όριο της μηνιαίας αποζημίωσης, οι υπάλληλοι του Ο.Α.Ε.Δ. που συμμετέχουν στη διενέργεια ελέγχων. Οι κανονιστικές διοικητικές πράξεις που εκδίδονται προς εκτέλεση των συγκεκριμένων καθηκόντων έχουν αναδρομική ισχύ από 1-1-2019.
 ε. Δίνεται η δυνατότητα, με απόφαση του Διοικητή του ΟΑΕΔ, να προσλαμβάνεται ωρομίσθιο εκπαιδευτικό προσωπικό, εκτός του οριζόμενου πίνακα ειδικοτήτων, για την κάλυψη έκτακτων αναγκών στα ΚΕΚ του ΟΑΕΔ. (άρθρα 63 - 67)
 39. Εξαιρούνται οι εργαζόμενοι σε ξενοδοχειακές επιχειρήσεις που εντάσσονται στο πρόγραμμα επιχορήγησης του ΟΑΕΔ για τη δημιουργία και διατήρηση θέσεων εργασίας από τον περιορισμό της παρ. 1 του άρθρ. 39 του ν.3986/2011, ως ισχύει αναφορικά με τον αριθμό των ημερήσιων επιδομάτων ανεργίας που δύναται να καταβληθούν σε χρονικό διάστημα τεσσάρων (4) ετών (δεν πρέπει να ξεπερνούν τα 400). (άρθρο 68)
 40. Παρέχεται η δυνατότητα στον ΟΑΕΔ να καταβάλει στους μαθητές των εκπαιδευτικών του μονάδων μαθητείας επίδομα για κάθε ημέρα εκπαίδευσης στη μονάδα της πρακτικής εξάσκησης του μαθητή σε επιχειρήσεις του ιδιωτικού ή του δημόσιου τομέα (το επίδομα αυτό χορηγείται και σήμερα οριζόμενο όμως έως 50% κατ' ανώτατο όριο του ημερομισθίου του ανειδίκευτου εργάτη). (άρθρο 69)
 41. α. Καθορίζεται ως τετραετής η θητεία των οριζόμενων μελών της Επιτροπής του Ενιαίου Λογαριασμού για την Εφαρμογή Κοινωνικών Πολιτικών (ΕΛΕΚΠ).
 β. Επαναπροσδιορίζεται η διαδικασία αποτίμησης των κριτηρίων επιλογής των διευθυντικών στελεχών στις μονάδες εκπαίδευσης και κατάρτισης του ΟΑΕΔ. (άρθρα 70 και 71)
 42. Παρατείνεται από τη λήξη της (31-12-2018) και έως τις 31-12-2019 η εκκαθάριση της Ο.Χ.Α.Ε. Α.Ε (Ολυμπιακό Χωριό Α.Ε.). (άρθρο 72)
 43. α. Επικαιροποιείται το καθεστώς απασχόλησης προσώπων ειδικών κατηγοριών σε φορείς του ιδιωτικού και ευρύτερου δημόσιου τομέα καθώς και η διαδικασία που ακολουθούν οι υποψήφιοι (προστατευόμενοι του ν.2643/1998) για διορισμό ή πρόσληψη σε θέσεις εργασίας φορέων του ιδιωτικού και του ευρύτερου δημόσιου τομέα (προβλέπεται, μεταξύ άλλων, η ηλεκτρονική υποβολή των σχετικών αιτήσεων).
 β. Ρυθμίζονται θέματα σχετικά με τη μοριοδότηση προσώπων ειδικών κατηγοριών για την τοποθέτηση, πρόσληψη και διορισμό τους σε φορείς του ιδιωτικού και ευρύτερου δημόσιου τομέα. (άρθρα 73-75)
 44. Εξαιρείται ο ν.2643/1998 από το πεδίο εφαρμογής της παρ. 9 του άρθρου 67 του ν.4316/2014, ως προς τον τρόπο απόδειξης πολυτεκνικής ιδιότητας προσώπων ειδικών κατηγοριών. (άρθρο 76)
 45. Επιτρέπεται μέχρι την έκδοση των προσωρινών πινάκων κατάταξης στο πλαίσιο της ΣΟΧ 3/2018 και σε κάθε περίπτωση όχι πέραν της 28-6-2019, αντί 31-5-2019 που ισχύει, η απασχόληση του προσληφθέντος δυνάμει της ΣΟΧ 1/2018 ανακοίνωσης προσωπικού καθαριότητας κτιρίων όπου στεγάζονται Υπηρεσίες του Ο.Α.Ε.Δ. (άρθρο 77)
 46. Απαλλάσσεται, το Επίδομα Στέγασης, από κάθε φόρο, τέλος, εισφορά ή κράτηση υπέρ του Δημοσίου ή τρίτου, συμπεριλαμβανομένης της ειδικής εισφοράς αλληλεγγύης του άρθρου 43Α του ν.4172/2013, δεν κατάσχεται στα χέρια του Δημοσίου ή οποιουδήποτε τρίτου, κατά παρέκκλιση κάθε γενικής ή ειδικής διάταξης, δεν συμψηφίζεται


text:
με βεβαιωμένα χρέη προς το Δημόσιο, τα ασφαλιστικά ταμεία ή τα πιστωτικά ιδρύματα και δεν υπολογίζεται για τον καθορισμό της εισοδηματικής ενίσχυσης ή στα εισοδηματικά όρια για την καταβολή του Κοινωνικού Εισοδήματος Αλληλεγγύης και του Επιδόματος Παιδιού του άρθρου 214 του ν.4512/2018. (άρθρο 78)
 47. α. Οι ωφελούμενοι του προγράμματος «Στέγαση και Επανένταξη» που απεντάσσονται μετά τη λήξη του, εντάσσονται, κατόπιν υποβολής αίτησης, αυτομάτως στο πρόγραμμα Επιδόματος Στέγασης.
 β. Το ποσό του Επιδόματος Στέγασης είναι ίσο με αυτό της επιδότησης που λάμβαναν από το πρόγραμμα «Στέγαση και Επανένταξη», η καταβολή του ξεκινά από την 1-3-2019 και ισχύει για διάστημα δώδεκα (12) μηνών, υπό την προϋπόθεση ύπαρξης μισθωτηρίου συμβολαίου για το ως άνω χρονικό διάστημα. (άρθρο 79)
 48. Δεν φορολογούνται και δεν υπόκεινται σε οποιαδήποτε κράτηση ή εισφορά, δεν κατάσχονται και δεν συμψηφίζονται με βεβαιωμένα χρέη προς τη φορολογική διοίκηση και το Δημόσιο εν γένει, τους δήμους, τις περιφέρειες, τα νομικά πρόσωπα των ο.τ.α. α' και β' βαθμού, τα ασφαλιστικά ταμεία ή τα πιστωτικά ιδρύματα και δεν υπολογίζονται στα εισοδηματικά όρια για την καταβολή οποιασδήποτε παροχής κοινωνικού ή προνοιακού χαρακτήρα, (ί) η καταβαλλόμενη έκτακτη οικονομική βοήθεια οικογενειών θανόντων από φυσικά φαινόμενα και (ii) τα χρηματικά ποσά που καταβάλλονται από τον Οργανισμό Προνοιακών Επιδομάτων και Κοινωνικής Αλληλεγγύης (ΟΠΕΚΑ) ως προνοιακές παροχές σε χρήμα σε άτομα με αναπηρία. (άρθρα 80 και 81)
 49. Επεκτείνεται το μέτρο της συνέχισης καταβολής για το σύνολο των δικαιούχων επιδομάτων αναπηρίας των οποίων η γνωμάτευση έχει λήξει και εκκρεμεί η ιατρική κρίση, από τις αρμόδιες Υπηρεσίες ΚΕΠΑ χωρίς δική τους υπαιτιότητα, για την επαναχορήγησή τους. (Σήμερα, το συγκεκριμένο ευεργέτημα έχουν όσοι έχουν κριθεί με αναπηρία άνω του 67%). (άρθρο 82)
 50. α. Επανακαθορίζονται οι αρμοδιότητες οργανικών μονάδων του ΟΠΕΚΑ. β. Μειώνεται σε πέντε (5), από επτά (7) που είναι σήμερα, ο αριθμός των μελών της Διαχειριστικής Επιτροπής του Αογαριασμού Αγροτικής Εστίας (ΛΑΕ).
 γ. Ορίζονται οι κλάδοι και οι ειδικότητες από τους οποίους/ες δύναται να επιλεγούν οι Προϊστάμενοι της Διεύθυνσης Προστασίας Ασυνόδευτων Ανηλίκων και των Τμημάτων αυτής του Εθνικού Κέντρου Κοινωνικής Αλληλεγγύης (ΕΚΚΑ). (άρθρα 83-85)
 51. Συνιστώνται πενήντα δυο (52) θέσεις μόνιμου προσωπικού σε διάφορους προνοιακούς φορείς, ως εξής:
 -στο Κέντρο Κοινωνικής Πρόνοιας Περιφέρειας Ανατολικής Μακεδονίας και Θράκης πέντε (5) θέσεις (1 ΠΕ Κατηγορίας, 2 ΤΕ και 2 ΔΕ),
 -στο Κέντρο Κοινωνικής Πρόνοιας Περιφέρειας Αττικής δώδεκα (12) θέσεις (2 ΠΕ Κατηγορίας, 9 ΤΕ και 1 ΔΕ),
 -στο Κέντρο Κοινωνικής Πρόνοιας Περιφέρειας Βορείου Αιγαίου μία (1) θέση ΥΕ Κατηγορίας,
 -στο Κέντρο Κοινωνικής Πρόνοιας Περιφέρειας Δυτικής Ελλάδας δύο (2) θέσεις (1 ΤΕ Κατηγορίας, 1 ΔΕ),
 -στο Κέντρο Κοινωνικής Πρόνοιας Περιφέρειας Δυτικής Μακεδονίας μία (1) θέση ΥΕ Κατηγορίας,
 -στο Κέντρο Κοινωνικής Πρόνοιας Περιφέρειας Ηπείρου μία (1) θέση ΤΕ Κατηγορίας,
 -στο Κέντρο Κοινωνικής Πρόνοιας Περιφέρειας Θεσσαλίας δύο (2) θέσεις (1 ΔΕ Κατηγορίας και 1 ΥΕ),
 -στο Κέντρο Κοινωνικής Πρόνοιας Περιφέρειας Ιονίων Νήσων δύο (2) θέσεις ΥΕ Κατηγορίας,
 -στο Κέντρο Κοινωνικής Πρόνοιας Περιφέρειας Κεντρικής Μακεδονίας οκτώ (8) θέσεις (2 ΔΕ Κατηγορίας και 6 ΥΕ),
 -στο Κέντρο Κοινωνικής Πρόνοιας Περιφέρειας Κρήτης οκτώ (8) θέσεις (3 ΔΕ Κατηγορίας και 5 ΥΕ),
 -στο Κέντρο Κοινωνικής Πρόνοιας Περιφέρειας


text:
Νοτίου Αιγαίου μία (1) θέση ΥΕ Κατηγορίας,
 -στο Κέντρο Κοινωνικής Πρόνοιας Περιφέρειας Στερεάς Ελλάδας δύο (2) θέσεις (1 ΔΕ Κατηγορίας και 1 ΥΕ),
 -στο Θεραπευτήριο Χρονίων Παθήσεων Ευρυτανίας μία (1) θέση ΥΕ Κατηγορίας,
 -στο Εθνικό Κέντρο Κοινωνικής Αλληλεγγύης (ΕΚΚΑ) δύο (2) θέσεις ΔΕ Κατηγορίας,
 -στο Κέντρο Εκπαίδευσης και Αποκατάστασης Τυφλών (ΚΕΑΤ) τρεις (3) θέσεις (1 ΠΕ Κατηγορίας και 2 ΔΕ),
 -στο Εθνικό Ίδρυμα Κωφών (ΕΙΚ) μία θέση (1) ΔΕ Κατηγορίας.
 52. Μετατίθεται, για τις 15-6-2019 το αργότερο, από 28-2-2019 που ίσχυε, ο χρόνος έκδοσης των προκηρύξεων για την πρόσληψη, κατά παρέκκλιση κειμένων διατάξεων (άρση περιορισμών σχετικά με πρόσληψη προσωπικού κατά τις προεκλογικές περιόδους κ.λπ.), τακτικού προσωπικού σε διάφορους προνοιακούς φορείς (Κέντρα Κοινωνικής Πρόνοιας, Θεραπευτήρια Χρόνιων Παθήσεων κ.λπ.). (άρθρο 87)
 53. α. Επαναπροσδιορίζεται η διαδικασία πρόσληψης επικουρικού προσωπικού, για τα Κέντρα Κοινωνικής Πρόνοιας του άρθρου 9 του ν.4109/2013, το Κέντρο Παιδικής Μέριμνας Αρρένων Παπάφειο Θεσσαλονίκης και το Θεραπευτήριο Χρόνιων Παθήσεων Ευρυτανίας καθώς και των παραρτημάτων τους, το ΕΚΚΑ, το Κέντρο Εκπαίδευσης αι Αποκατάστασης Τυφλών (ΚΕΑΤ) και το Εθνικό Ίδρυμα Κωφών (ΕΙΚ).
 β. Τα ανωτέρω ν.π.δ.δ. δύνανται σε όλως εξαιρετικές περιπτώσεις επείγουσας και έκτακτης ανάγκης, για την κάλυψη των αναγκών τους σε προσωπικό και για την προσήκουσα λειτουργία τους, εφόσον δεν επαρκεί το προσωπικό τους, να συνεργάζονται, κατά παρέκκλιση των κείμενων διατάξεων, με ιατρούς και οδοντιάτρους, με την έκδοση από αυτούς δελτίου απόδειξης παροχής υπηρεσιών για τις παρεχόμενες υπηρεσίες τους. Η σχετική δαπάνη καλύπτεται από πόρους των προαναφερόμενων νομικών προσώπων. (άρθρο 88)
 54. α. Προβλέπεται ότι, οι παρατάσεις, δυνάμει της τροποποίησης των πράξεων ένταξης στο ΕΣΠΑ της προγραμματικής περιόδου 2014-2020, των συμβάσεων εργασίας ιδιωτικού δικαίου ορισμένου χρόνου του προσωπικού που απασχολείται στις υπηρεσίες των Συμβουλευτικών Κέντρων και Ξενώνων Φιλοξενίας του ΕΚΚΑ για γυναίκες θύματα βίας ισχύουν από 1-12-2018, ανεξαρτήτως του χρόνου δημοσίευσης των πράξεων παράτασης στην Εφημερίδα της Κυβερνήσεως.
 β. Δαπάνες που αφορούν τις ανωτέρω συμβάσεις εργασίας και διενεργήθηκαν από 1-12-2018 έως τη δημοσίευση των πράξεων παράτασης στην Εφημερίδα της Κυβερνήσεως, θεωρούνται σύννομες, κατά παρέκκλιση κάθε γενικής ή ειδικής διάταξης. (άρθρο 89)
 55. Αποφάσεις διορισμού υπαλλήλων του Κέντρου Κοινωνικής Πρόνοιας Περιφέρειας Ιονίων Νήσων, που αφορούν σε διορισμούς που έλαβαν χώρα μεταξύ των ετών 2000-2006, ύστερα από την έκδοση οριστικών πινάκων του ΑΣΕΠ και οι οποίες δεν δημοσιεύτηκαν, εκ παραδρομής, στην Εφημερίδα της Κυβερνήσεως, δημοσιεύονται αναδρομικά από την ημερομηνία ανάληψης υπηρεσίας των υπαλλήλων στο ως άνω νομικό πρόσωπο. Ως ημερομηνία διορισμού των υπαλλήλων λογίζεται η ημερομηνία ανάληψης υπηρεσίας.
 (άρθρο 90)
 56. α. Εκπροσωπείται νομίμως ο Σύνδεσμος Κοινωνικών Λειτουργών Ελλάδος (Σ.Κ.Λ.Ε.) από την Προσωρινή Διοικούσα Επιτροπή (άρθρο 112 ν.4488/2017) έναντι κάθε αρχής και για τη διενέργεια κάθε πράξης.
 β. Καθορίζονται τα γεωγραφικά και διοικητικά όρια εντός των οποίων γίνεται η αναζήτηση άλλης κοινωνικής υπηρεσίας δυνάμενης να διεξαγάγει την κοινωνική έρευνα σχετικά με την τήρηση των απαιτούμενων προϋποθέσεων για την ανάθεση της επιμέλειας τέκνου σε τρίτον, την υιοθεσία τέκνου, την αναδοχή ανηλίκων κ.λπ. πριν οδηγηθεί η Γενική Διεύθυνση Κοινωνικής Αλληλεγγύης του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης στην ανάθεση αυτής σε κοινωνικό λειτουργό του Σ.Κ.Λ.Ε. (άρθρα 91-92)
 57. α. Παραχωρείται, χωρίς αντάλλαγμα, στο Πανεπιστήμιο


text:
Θεσσαλίας, για ενενήντα εννέα (99) έτη η χρήση, διαχείριση και εκμετάλλευση δύο (2) ακινήτων, μετά των συστατικών και παραρτημάτων τους (αφορούν τη Βαμβακουργία Βόλου), τα οποία ανήκουν κατά κυριότητα στον ΟΑΕΔ.
 β. Η παραχώρηση γίνεται για την κάλυψη λειτουργικών αναγκών του Πανεπιστημίου Θεσσαλίας, την ανάπλαση, ανάπτυξη και αξιοποίηση του χώρου, την ανάπτυξη και προστασία της ευρύτερης περιοχής και την εξυπηρέτηση εκπαιδευτικών, πολιτιστικών, αθλητικών και κοινωφελών σκοπών.
 γ. Τα δικαιώματα χρήσης και εκμετάλλευσης των παραχωρούμενων ακινήτων και των συστατικών και παραρτημάτων τους ασκούνται, από το Πανεπιστήμιο Θεσσαλίας καθ' όλο το χρονικό διάστημα της παραχώρησης. Το Πανεπιστήμιο Θεσσαλίας υποχρεούται να επιτρέπει την εκ μέρους του ΟΑΕΔ χρήση τμημάτων των παραχωρούμενων ακινήτων για λόγους που ανάγονται στην εξυπηρέτηση των σκοπών της παραχώρησης.
 δ. Τεχνικά έργα και εγκαταστάσεις που κατασκευάστηκαν μη νομίμως εντός των παραχωρούμενων ακινήτων από τον ΟΑΕΔ ή προγενέστερους ιδιοκτήτες, δύναται να διατηρούνται και να χρησιμοποιούνται, εφόσον εξυπηρετούν ή πρόκειται να εξυπηρετήσουν τους σκοπούς της παραχώρησης. Στην περίπτωση αυτή, το Πανεπιστήμιο Θεσσαλίας υποχρεούται να υποβάλει αίτηση για τη νομιμοποίηση, αποκλειστικά με δικές του δαπάνες, των προαναφερόμενων έργων και κατασκευών.
 ε. Καθορίζονται οι όροι παραχώρησης του ανωτέρω ακινήτου. Ειδικότερα, μεταξύ άλλων:
 Το Πανεπιστήμιο Θεσσαλίας αναλαμβάνει, με αποκλειστική ευθύνη, μέριμνα και δαπάνη του, την έκδοση όλων των απαραίτητων αδειών από τις αρμόδιες Υπηρεσίες καθώς και τη δαπάνη διεκπεραίωσης των απαιτούμενων διαδικασιών, ενεργειών και εργασιών, σχετικά με την παραχώρηση.
 Το Πανεπιστήμιο Θεσσαλίας υποχρεούται, αποκλειστικά με δικές του δαπάνες, στη συντήρηση, βελτίωση και επισκευή των παραχωρούμενων ακινήτων και των επ' αυτών κτιρίων, έργων και εγκαταστάσεων, που παραμένουν επ' ωφελεία των ακινήτων και του ΟΑΕΔ.
 Ο ΟΑΕΔ απαλλάσσεται από κάθε υποχρέωση επισκευής, συντήρησης, βελτίωσης ή φύλαξης των ακινήτων που παραχωρούνται και των συστατικών και παραρτημάτων τους, ακόμη και αν η δαπάνη αυτή οφείλεται σε λόγους ανωτέρας βίας. (άρθρο 93)
 58. α. Δύναται να καταρτίζεται, με κ.υ.α., πρόγραμμα για την ενίσχυση Φορέων Κοινωνικής και Αλληλέγγυας Οικονομίας (Κ.Αλ.Ο.), για την προώθηση των δράσεών τους και την κάλυψη των λειτουργικών τους αναγκών.
 β. Την αξιολόγηση των προτάσεων δύναται να εκπονούν και αξιολογητές του Μητρώου Αξιολογητών του Ενδιάμεσου Φορέα Επιχειρησιακών Προγραμμάτων Ανταγωνιστικότητας και Επιχειρηματικότητας (ΕΦΕΠΑΕ). Στους αξιολογητές και στα μέλη των επιτροπών αξιολόγησης δύναται να καταβάλλεται αποζημίωση.
 γ. Τα ανωτέρω προγράμματα χρηματοδοτούνται από το Πρόγραμμα Δημοσίων Επενδύσεων (ΠΔΕ) του Υπουργείου Εργασίας, Κοινωνικής Ασφάλισης και Κοινωνικής Αλληλεγγύης, με την επιφύλαξη των διατάξεων περί κρατικών ενισχύσεων. Το μέγιστο ποσό του προϋπολογισμού που δύναται να βαρύνει το εθνικό σκέλος του ΠΔΕ για τα ανωτέρω προγράμματα ανέρχεται σε 20.000.000 ευρώ. (άρθρο 94)
 59. Ρυθμίζονται θέματα αναφορικά με την εκπροσώπηση του Συνδέσμου Βιομηχανιών Βορείου Ελλάδος (ΣΒΕΕ) σε συλλογικά όργανα. (άρθρο 95)
 60. Προβλέπεται ότι, το καταργηθέν με το άρθρο πρώτο του ν.4093/2012 βοήθημα της παρ.8 του άρθρου 23 του ν.3526/2007 στους εργαζόμενους της εταιρείας με την επωνυμία «Βιομηχανία Φωσφορικών Αιπασμάτων Α.Ε.» (Β.Φ.Λ.) των οποίων η σύμβαση καταγγέλθηκε ή παραιτήθηκαν στο πλαίσιο εξυγίανσής της, επαναχορηγείται στο σύνολο των δικαιούχων, υπολογίζεται κλιμακωτά και ισούται με το άθροισμα των ποσών που προκύπτουν ανά κλιμάκιο ποσού νόμιμης αποζημίωσης. Ποσά που έχουν ήδη καταβληθεί συμψηφίζονται με το ποσό του βοηθήματος όπως


text:
προκύπτει σύμφωνα με τα προαναφερόμενα. (άρθρο 96)
 61.α. Δεν εφαρμόζονται, επί των προσώπων που ορίστηκαν ως μέλη της Προσωρινής Διοικητικής και Διαχειριστικής Επιτροπής του ειδικά αναγνωρισμένου φιλανθρωπικού σωματείου με την επωνυμία «Ελεήμων Εταιρεία Αθηνών - Γηροκομείο - Πτωχοκομείο» καθώς και επί των προσώπων που διορίστηκαν, κατόπιν των ανωτέρω αποφάσεων, ως προσωρινές διοικήσεις του εν λόγω σωματείου από το αρμόδιο δικαστήριο, διατάξεις νόμων που προβλέπουν προσωπική και αλληλέγγυα ευθύνη φυσικών προσώπων με νομικά πρόσωπα ή προσωπική κράτηση ή άλλα μέτρα διοικητικού καταναγκασμού για τη μη καταβολή από το ανωτέρω σωματείο των πάσης φύσεως χρεών, φόρων, τελών, εισφορών, δασμών, προσαυξήσεων και προστίμων προς το Δημόσιο ή ν.π.δ.δ., συμπεριλαμβανομένων των Φορέων Κοινωνικής Ασφάλισης, ανεξαρτήτως του χρόνου που αυτά βεβαιώθηκαν ή κατέστησαν απαιτητά. Πράξεις και μέτρα καταλογισμού και αναγκαστικής είσπραξης που έχουν τυχόν ασκηθεί παύουν να ισχύουν.
 β. Τα εν λόγω πρόσωπα δεν διώκονται ποινικά για αδικήματα, των οποίων η αντικειμενική υπόσταση συνίσταται στη μη καταβολή από το ανωτέρω σωματείο των ασφαλιστικών εισφορών υπέρ των Φορέων Κοινωνικής Ασφάλισης, ανεξαρτήτως του χρόνου που αυτές κατέστησαν απαιτητές καθώς και στη μη καταβολή των πάσης φύσεως χρεών, φόρων, τελών, εισφορών, δασμών, προσαυξήσεων και προστίμων προς το Δημόσιο ή ν.π.δ.δ., ανεξαρτήτως του χρόνου βεβαίωσής τους. Το αξιόποινο των ανωτέρω αδικημάτων εξαλείφεται και παύει η ποινική δίωξη.
 γ. Οι προαναφερόμενες διατάξεις δεν εφαρμόζονται αν τα ανωτέρω πρόσωπα έχουν καταδικαστεί ή καταδικαστούν για αδικήματα από δόλο σε βάρος της περιουσίας του ειδικά αναγνωρισμένου φιλανθρωπικού σωματείου με την επωνυμία «Ελεήμων Εταιρεία Αθηνών - Γηροκομείο - Πτωχοκομείο».
 Ρυθμίζονται θέματα αρμοδιότητας του Υπουργείου Οικονομικών. Ειδικότερα:
 1.α. Παρέχεται η δυνατότητα υπαγωγής σε ρύθμιση, κατόπιν αίτησης του οφειλέτη (φυσικό ή νομικό πρόσωπο ή νομική οντότητα κερδοσκοπικού ή μη χαρακτήρα), υπό τις οριζόμενες εξαιρέσεις, των βεβαιωμένων οφειλών προς τις Δ.Ο.Υ., τα Ελεγκτικά Κέντρα και τα Τελωνεία, εφόσον αυτές έχουν καταστεί ληξιπρόθεσμες έως και την 31.12.18 και έχουν καταχωρισθεί στα βιβλία εισπρακτέων εσόδων των Δ.Ο.Υ./ Ελεγκτικών Κέντρων/Τελωνείων μέχρι την ημερομηνία αίτησης για υπαγωγή σε αυτή. Οι ανωτέρω οφειλές δύνανται να ρυθμίζονται με καταρχήν άπαξ απαλλαγή ποσοστού δέκα τοις εκατό (10%) κυμαινόμενου μέχρι και εκατό τοις εκατό (100%) κατά περίπτωση, από τους τόκους και προσαυξήσεις εκπρόθεσμης καταβολής που τις επιβαρύνουν κατά την ημερομηνία της αίτησης για υπαγωγή, σε έως και εκατόν είκοσι (120) δόσεις, για τα φυσικά και νομικά πρόσωπα ή οντότητες μη κερδοσκοπικού χαρακτήρα και σε έως τριάντα (30) δόσεις, για τα νομικά πρόσωπα ή οντότητες κερδοσκοπικού χαρακτήρα κατά τα ειδικότερα οριζόμενα.
 β. Προβλέπεται ότι, με την υπαγωγή στο πρόγραμμα ρύθμισης, συμπεριλαμβανομένης και της εφάπαξ καταβολής και υπό την προϋπόθεση της τήρησης αυτού, δεν υπολογίζονται τα πρόστιμα των άρθρων 57 του Κ.Φ.Δ. και 6 του Κ.Ε.Δ.Ε.
 γ. Υπάγεται υποχρεωτικά στη ρύθμιση το σύνολο των ληξιπρόθεσμων έως και 31.12.2018 οφειλών που έχουν καταχωρισθεί στα βιβλία εισπρακτέων εσόδων των Δ.Ο.Υ./Ελεγκτικών Κέντρων και Τελωνείων μέχρι την ημερομηνία αίτησης για υπαγωγή σε ρύθμιση και δεν έχουν τακτοποιηθεί κατά νόμιμο τρόπο με αναστολή πληρωμής από οποιαδήποτε αιτία ή άλλη ρύθμιση τμηματικής καταβολής βάσει νόμου ή δικαστικής απόφασης ή προσωρινής διαταγής. (άρθρο 98)
 2. Προβλέπεται ότι βασικές οφειλές που υπάγονται σε πρόγραμμα της


text:
εν λόγω ρύθμισης αντί των κατά Κ.Ε.Δ.Ε, και κατά Κ.Φ.Δ. τόκων και προσαυξήσεων εκπρόθεσμης καταβολής, από την ημερομηνία υπαγωγής τους σε ρύθμιση επιβαρύνονται με τόκο που ανέρχεται σε πέντε εκατοστιαίες μονάδες (5%), ετησίως υπολογισμένο. Κατ' εξαίρεση, βασικές συνολικές οφειλές μέχρι τρεις χιλιάδες (3.000) ευρώ ανά Υπηρεσία που υπάγονται σε πρόγραμμα ρύθμισης δεν επιβαρύνονται πλέον με προσαυξήσεις και τόκους εκπρόθεσμης καταβολής, εφόσον ο οφειλέτης είναι φυσικό πρόσωπο και το συνολικό εισόδημά του δεν υπερβαίνει τις δέκα χιλιάδες (10.000) ευρώ. Η καθυστέρηση καταβολής δόσης συνεπάγεται την επιβάρυνση αυτής με μηνιαία προσαύξηση που ανέρχεται σε δύο εκατοστιαίες μονάδες (2%). (άρθρο 99)
 3. Δύνανται επίσης να υπαχθούν μετά από επιλογή του οφειλέτη, και οφειλές οι οποίες κατά την ημερομηνία της αίτησης τελούν σε αναστολή πληρωμής από οποιαδήποτε αιτία ή έχουν υπαχθεί σε ρύθμιση με τις ειδικότερα οριζόμενες διατάξεις. (άρθρο 100)
 4. Η ρύθμιση χορηγείται ανά οφειλέτη και για τις οφειλές που έχει ευθύνη καταβολής. Τα αλληλεγγύως ευθυνόμενα πρόσωπα για οφειλές νομικών προσώπων υπάγονται για τις οφειλές αυτές στο πρόγραμμα ρύθμισης που δύναται να χορηγηθεί στα νομικά πρόσωπα. Η αίτηση για την υπαγωγή στο πρόγραμμα της ρύθμισης υποβάλλεται ηλεκτρονικά στη Φορολογική Διοίκηση μέχρι την 28.6.2019. Η ανωτέρω προθεσμία δύναται να παρατείνεται με απόφαση του Υπουργού Οικονομικών. (άρθρο 101)
 5. Προσδιορίζονται τα σχετικά με τον τρόπο καταβολής των δόσεων της ρύθμισης και αναφέρονται οι περιπτώσεις κατά τις οποίες η ρύθμιση δύναται να απολεσθεί καθώς και οι συνέπειες που επέρχονται μετά τη συγκεκριμένη εξέλιξη. Επίσης ορίζονται τα ευεργετήματα από την υπαγωγή στη ρύθμιση μεταξύ των οποίων η χορήγηση αποδεικτικού ενημερότητας, η αναβολή εκτέλεσης των οριζόμενων ποινών και η αναστολή λήψης αναγκαστικών μέτρων και συνέχισης της διαδικασίας της αναγκαστικής εκτέλεσης επί κινητών ή ακινήτων, κατά τα ειδικότερα οριζόμενα. (άρθρα 102-104)
 6. Το Δημόσιο διατηρεί το δικαίωμα και μετά τη συμμόρφωση του οφειλέτη στη ρύθμιση τμηματικής καταβολής που του χορηγήθηκε:
 α. να εγγράφει υποθήκες σε περιουσιακά στοιχεία του οφειλέτη, των συνυπόχρεων προσώπων ή των εγγυητών, εφόσον η οφειλή δεν είναι ασφαλισμένη,
 β. να μην χορηγεί αποδεικτικό ενημερότητας για μεταβίβαση ακινήτου ή σύσταση εμπραγμάτου δικαιώματος επ' αυτού στα πρόσωπα της προηγούμενης υποπερίπτωσης, ακόμη και αν συντρέχουν οι προϋποθέσεις χορήγησης αυτού, εφόσον η οφειλή δεν είναι ασφαλισμένη,
 γ. να προβαίνει σε συμψηφισμό των χρηματικών απαιτήσεων του οφειλέτη κατά του Δημοσίου και μέχρι του ύψους των οφειλών. (άρθρο 105)
 7.α. Ορίζεται ότι τα ποσά που εισπράττονται κατά τη διάρκεια της ρύθμισης από την παρακράτηση ποσοστού απαίτησης του οφειλέτη λόγω της χορήγησης αποδεικτικού ενημερότητας και βεβαίωσης της προβλεπόμενης οφειλής ή συμψηφισμού καλύπτουν δόση ή δόσεις της χορηγηθείσας ρύθμισης, εφόσον δεν πιστώνονται διαφορετικά.
 Ομοίως, τα αποδιδόμενα ποσά από πράξεις εκτέλεσης, λαμβάνονται υπόψη για την κάλυψη δόσης ή δόσεων της χορηγηθείσας ρύθμισης, εφόσον εισπράττονται κατά τη διάρκεια αυτής και δεν πιστώνονται διαφορετικά.
 β. Προβλέπεται η αναστολή της παραγραφής των οφειλών για τις οποίες υποβάλλεται αίτηση υπαγωγής στη ρύθμιση, καθ' όλη τη διάρκεια ισχύος αυτής και δεν συμπληρώνεται πριν παρέλθει ένα (1) έτος από τη λήξη της.
 γ. Προσδιορίζονται οι οφειλές που εξαιρούνται και δεν υπάγονται στη ρύθμιση.
 6. Με απόφαση του Υπουργού Οικονομικών και του


text:
Διοικητή της Ανεξάρτητης Αρχής Δημοσίων Εσόδων μπορούν να ορίζονται οι λεπτομέρειες για την εφαρμογή της ρύθμισης. (άρθρα 106-109)
 Ρυθμίζονται εκ νέου θέματα σχετικά με τις οφειλές προς ο.τ.α. α' βαθμού και συγκεκριμένα, προβλέπονται τα ακόλουθα:
 α. Παρέχεται η δυνατότητα ρύθμισης οφειλών προς τους δήμους και τα νομικά πρόσωπα αυτών, που έχουν βεβαιωθεί ή θα βεβαιωθούν έως την προβλεπόμενη προθεσμία, κατόπιν σχετικής αίτησης του οφειλέτη προς την αρμόδια υπηρεσία, κατά τα ειδικότερα οριζόμενα.
 Οι ανωτέρω οφειλές καταβάλλονται με αντίστοιχη απαλλαγή κατά ποσοστό από τις κατά τον Κώδικα Είσπραξης Δημοσίων Εσόδων (Κ.Ε.Δ.Ε.) προσαυξήσεις και τόκους εκπρόθεσμης καταβολής, καθώς και από τα πρόστιμα λόγω εκπρόθεσμης υποβολής ή μη υποβολής ή ανακριβούς δήλωσης ή λόγω μη καταβολής τέλους, κατά περίπτωση, ως ακολούθως:
 -με απαλλαγή κατά 100% εάν εξοφληθούν εφάπαξ,
 -με απαλλαγή κατά ποσοστό που κυμαίνεται από 80% έως 50%, ανάλογα με τον χορηγούμενο αριθμό δόσεων (έως 100 δόσεις, κατ' ανώτατο όριο) και σύμφωνα με τις ειδικότερες προϋποθέσεις που προβλέπονται, κατά περίπτωση.
 Οι εν λόγω δόσεις, που είναι μηνιαίες και ισόποσες, δεν μπορεί να είναι μικρότερες των είκοσι (20) ευρώ. πλην της τελευταίας που μπορεί να είναι μικρότερη.
 β. Ορίζονται, επίσης, οι κατηγορίες οφειλών που μπορεί να υπάγονται στην κατά τα ανωτέρω ρύθμιση, η οποία χορηγείται με απόφαση των αρμοδίων οργάνων, με τους προβλεπόμενους περιορισμούς.
 γ. Η ρυθμιζόμενη οφειλή πρέπει να εξοφλείται εφάπαξ ή η πρώτη δόση της να καταβάλλεται μέσα στην οριζόμενη προθεσμία, διαφορετικά η ανωτέρω ρύθμιση καταργείται αυτοδίκαια.
 δ. Στην περίπτωση καθυστέρησης καταβολής δόσης προβλέπεται επιβάρυνση με μηνιαία προσαύξηση πέντε τοις εκατό (5%) επί του ποσού της δόσης, ενώ σε περίπτωση εξόφλησης εφάπαξ των υπόλοιπων δόσεων των ρυθμισμένων οφειλών, σε οποιοδήποτε στάδιο της ρύθμισης, παρέχεται απαλλαγή κατά ποσοστό επί του εναπομείναντος ποσού των προσαυξήσεων εκπρόθεσμης καταβολής και των προστίμων, κατά τα οριζόμενα.
 ε. Κατά τη διάρκεια της ρύθμισης, επίσης, ο δήμος προβαίνει σε εντολή άρσης της δέσμευσης χορήγησης αποδεικτικού φορολογικής ενημερότητας, εφόσον ο οφειλέτης έχει καταβάλει το οριζόμενο ποσοστό (από 5% έως 20%) της ρυθμιζόμενης οφειλής για ποσά από 5.000 ευρώ και άνω, κατά περίπτωση. Η καθυστέρηση καταβολής έστω και μίας δόσης αποτελεί λόγο ενεργοποίησης εκ νέου της ανωτέρω δέσμευσης.
 στ. Προβλέπεται, επίσης, ότι, με την καταβολή της πρώτης δόσης αναστέλλεται η λήψη αναγκαστικών μέτρων και η συνέχιση της διαδικασίας της αναγκαστικής εκτέλεσης επί κινητών ή ακινήτων, εφόσον πληρούνται οι τιθέμενες προϋποθέσεις. Η εν λόγω αναστολή δεν ισχύει για κατασχέσεις που έχουν επιβληθεί στα χέρια τρίτων ή έχουν εκδοθεί οι σχετικές παραγγελίες, τα αποδιδόμενα όμως ποσά από αυτές λαμβάνονται υπόψη για την κάλυψη δόσης ή δόσεων της ρύθμισης, εφόσον δεν πιστώνονται με άλλες οφειλές που δεν έχουν ρυθμιστεί. Στις περιπτώσεις αυτές είναι δυνατή η άρση της κατάσχεσης στα χέρια τρίτων, εφόσον εξοφληθεί ποσοστό 25% της οφειλής, που έχει υπαχθεί στη ρύθμιση. Ποσά που αποδίδονται από επιβληθείσες κατασχέσεις στα χέρια τρίτων πέραν του ανωτέρω ποσοστού δεν επιστρέφονται, ενώ σε περίπτωση που ο οφειλέτης απολέσει το ευεργέτημα της ρύθμισης, τα μέτρα που έχουν ανασταλεί συνεχίζονται.
 ζ. Ρυθμίζονται, επίσης, θέματα σχετικά με: i) την αναστολή της παραγραφής των οφειλών, για τις οποίες υποβάλλεται αίτηση υπαγωγής στη


text:
Με Άλλα Μάτια : 2014-09-28
 ΨΗΦΙΣΜΑ ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΙΛΙΟΥ ΓΙΑ ΤΙΣ ΕΠΕΡΧΟΜΕΝΕΣ ΑΛΛΑΓΕΣ ΣΤΟ ΠΕΡΙΒΑΛΛΟΝΤΙΚΟ ΠΑΡΚΟ "ΑΝΤΩΝΗΣ ΤΡΙΤΣΗΣ"
 Το Δημοτικό Συμβούλιο του Δήμου Ιλίου στη συνεδρίασή του την Πέμπτη 25.09.2014, ενέκρινε κατά πλειοψηφία το παρακάτω ψήφισμα σχετικά με το Πάρκο Περιβαλλοντικής Ευαισθητοποίησης «Αντώνης Τρίτσης»:
 •ΑΜΕΣΗ ΚΡΑΤΙΚΗ ΧΡΗΜΑΤΟΔΟΤΗΣΗ ΚΑΙ ΕΝΤΑΞΗ ΣΤΟΥΣ ΑΥΤΟΤΕΛΕΙΣ ΠΟΡΟΥΣ (ΚΑΠ)
 •ΚΑΜΙΑ ΕΜΠΟΡΕΥΜΑΤΙΚΗ ΔΡΑΣΤΗΡΙΟΤΗΤΑ
 •ΠΑΡΚΟ ΕΛΕΥΘΕΡΟ & ΠΡΟΣΒΑΣΙΜΟ ΓΙΑ ΟΛΟ ΤΟΝ ΛΑΟ
 •ΝΑ ΑΝΑΚΤΗΘΟΥΝ ΟΛΟΙ ΟΙ ΧΩΡΟΙ ΤΟΥ ΠΑΡΚΟΥ ΚΑΙ ΝΑ ΕΚΔΙΩΧΤΟΥΝ ΟΛΟΙ ΟΙ ΚΑΤΑΠΑΤΗΤΕΣ
 •ΟΙΚΟΝΟΜΙΚΟ ΕΛΕΓΧΟ ΑΠΟΛΟΓΙΣΜΟ ΔΙΟΙΚΗΣΕΩΝ ΤΟΥ ΠΑΡΚΟΥ»
 ΠΑΝΑΓΙΩΤΗΣ ΚΟΥΡΟΥΜΠΛΗΣ: "ΥΠΕΡΤΑΤΟ ΔΙΚΑΙΟ ΓΙΑ ΕΜΑΣ ΕΙΝΑΙ ΤΟ ΔΙΚΑΙΟ ΤΟΥ ΛΑΟΥ"
 Συνέντευξη που παραχώρησε ο κοιν. εκπρόσωπος και βουλευτής Β ́ Αθήνας του ΣΥΡΙΖΑ Π. Κουρουμπλής στη διαδικτυακή τηλεόραση του ΑΠΕ-ΜΠΕ και στο δημοσιογράφο κ. Μ. Ψύλο.
 Δυνατότητα παρακολούθησης της συνέντευξης και από το σύνδεσμο http://www.youtube.com/watch?v=baANII0Ss1g#t=196
 -Κύριε Κουρουμπλή, είχατε επαφές με ξένους ευρωβουλευτές στη διάρκειά της επίσκεψής σας στο Ευρωπαϊκό Κοινοβούλιο. Πως βλέπουν στην Ευρωπαϊκή Ένωση την κατάσταση στην Ελλάδα;
 Είμαστε στην καρδιά της κοινοβουλευτικής δημοκρατίας στην Ευρώπη, σε ένα θεσμό που θέλουμε να αναβαθμίζεται συνεχώς και να είναι το κέντρο των διεργασιών για μια Ευρώπη των λαών, της κοινωνικής δημοκρατίας, της πραγματικής αλληλεγγύης και όχι μιας Ευρώπης όπου οι εθνικισμοί και η λογική του ιδίου συμφέροντος να απειλούν να επιχωματώσουν το μεγάλο όραμα, που αποτελεί παγκοσμίως τη μοναδική ελπίδα και όαση.
 Εμείς πιστεύουμε ότι η Ελλάδα διεκδικεί το ρόλο του εταίρου, που σέβεται τους θεσμούς, αλλά και οι ευρωπαϊκοί θεσμοί να σέβονται την ελληνική κοινωνία. Η χώρα μας ζει μια μεγάλη ανθρωπιστική κρίση, την οποία πρέπει να αντιληφθούν οι ευρωπαίοι για να βγάλουμε τη χώρα από το αδιέξοδο, για να αλλάξουμε τις πολιτικές που απέτυχαν.
 -Αρκετές συντηρητικές κυβερνήσεις στην Ευρώπη, με πρώτη την κυβέρνηση Μέρκελ στη Γερμανία, δεν βλέπουν με μεγάλη συμπάθεια τον ΣΥΡΙΖΑ. Μήπως το ενδεχόμενο ανάληψης της διακυβέρνησης από τον ΣΥΡΙΖΑ στην Ελλάδα συνοδευτεί από επώδυνες πιέσεις;
 Αυτή είναι μια λογική που διαχέεται στην Ευρώπη και προσπαθεί να κατατρομοκρατήσει τον ελληνικό λαό. Εμείς πιστεύουμε ότι δεν είναι έτσι τα πράγματα. Η Ελλάδα μπορεί να είναι ακόμη ο αδύναμος κρίκος, αλλά η κατάσταση θα είναι καλύτερη αν έχει μια κυβέρνηση που θα υπερασπιστεί πραγματικά την αξιοπρέπεια του τόπου, θα τιμήσει την ιστορία ενός λαού που πολέμησε για την υπεράσπιση της Δημοκρατίας στην Ευρώπη. Η Ελλάδα έχει επίσης μια εξαιρετικά σημαντική γεωστρατηγική θέση και αυτό οφείλουν να μην το ξεχνούν οι Ευρωπαίοι. Δεν μπορούν να λειτουργούν με μια λογιστική συλλογιστική σε βάρος ενός λαού που σήμερα βρίσκεται βυθισμένος στην ήττα της ελπίδας και ζει στον αστερισμό της μελαγχολίας. Όλα αυτά δεν μπορεί να τα δεχτεί μια πατριωτική κυβέρνηση που θέλει και μπορεί να υπερασπιστεί την αξιοπρέπεια του ελληνικού λαού. Θα πρέπει να καταλάβουν ότι εμείς δεν θα υπογράψουμε την καταστροφή της Ελλάδας για να σωθεί το τραπεζικό σύστημα στην Ευρώπη.
 -Ο κ. Τσίπρας λέει ότι θα καταργήσει τα μνημόνια. Αλλά από την αρχή του έτους η ΕΕ ασκεί πλέον μια σφικτή εποπτεία στους προϋπολογισμούς των κρατών μελών-και της Ελλάδας φυσικά. Το ερώτημα είναι τι θα κάνει μια κυβέρνηση ΣΥΡΙΖΑ αν η ΕΕ δεν επιτρέψει στη